SunOnline: #VAAHAKA: Ajalu - Part-12\nމުޙައްމަދު ޤާސިމް 15 Jul 2019, 12:15\nއެއީ މާ ބޮޑު ފަޅެއް ނޫނެވެ. އެހެންކަމުން އޮޑި ގޮނޑުކޮށްލާކަށް ގިނަ ވަގުތެއް ނުނެގިއެވެ. ގޮނޑުދޮށާ އޮޑި ކައިރިކޮށް، ނަގިލި ލައިގެން ތިބީ، ވައިރޯޅި މަޑުވެ، ރިޔާ ނެގޭނޭ އިރެއްގެ އިންތިޒާރުގަވެ. އޭރު އެ ދުވަހުގެ އިރު ދަމަކަށް އަރައިފާނޭ ކަމަށް ލަފާކުރެވެއެވެ.\nމި ރަށަކީ މީގެ ކުރިން ފެނުނު ހުރިހާ ރަށަކަށްވުރެ ވެސް ބޮޑު ރަށެކެވެ. ބިންގަނޑު އުސް، ގަސް ބޯ ރަށެކެވެ. އެ ރަށު ފަޅުތެރޭގައި އޮޑި އަޅާލައިގެން ތިބޭތާ ފަނަރަ ވަރަކަށް މިނެޓު ވީއިރު، ދިރޭ ފުރާނައެއްހައި މިންވަރު ވެސް އެ ރަށުން ނުފެނެއެވެ. ކުރީން ދެވުނު ބައެއް ރަށްރަށުން ދިމާވި ބައެއް ކަހަލަ ކަންކަން ހަނދާންވުމުން، މޭޖެހޭގޮތް ވެސް ވާން ފަށައިފިއެވެ. މި ފަހަރު އެގޮތަށް މިނިކާވަގެއް، ސިންގާއެއް ފަދަ އެއްޗެއް ގޮނޑުދޮށަށް ފައިބައިފި ނަމަ، ސަލާމަތްވާން ކުރެވޭނެ މާ ބޮޑުކަމެއް ނޯންނާނެއެވެ.\n"ހާދަ ބޮޑަށް އެބަ ހީކަރުވައޭ؟ ދެން ކެތެއް ނުވާނެ!"\nހައްވާދިޔެއެކޭ ރޯމަހެކޭ އެއް ފަދައެވެ. ތުރުތުރުއަޅަނީއެވެ. ހީކަރުވައިގެން ގޮސް ފުނޑުފުނޑުވަނީއެވެ. އާދަނާއަށް އެކަން އެނގެއެވެ. އޭނާ އިނީ ކުރާނެކަމެއް ނެތި، ގޮތް ހުސްވެފައެވެ. ހައްވާދިޔެގެ ހަތަރެސްފަޔަށް ހޫނުކުރެވޭތޯ އޭނާ މަސައްކަތްކުރިއެވެ. އެހެންނަމަވެސް އޭނާގެ އަތަކީ ވެސް މި ވަގުތު ގަނޑުފެންގަނޑެކެވެ. ގިނައިރު ކޭތުމުން އެ ދެމެދުން ހޫނުކަމުގެ ކަންފުޅެއްގެ އަސަރު އިހުސާސްވާހެން ހީވެއެވެ. މި ކަން ކުރާން ފެށުމުން، މަޑުމަޑުން ހައްވާދިޔެ ހަމައަކަށް އެޅޭން ފަށައިފިއެވެ.\nބައިގަޑިއެއްހައި އިރު ފަހުން، ރަށުގެ އިރުމަތީ ކޮޅުން، ތިން މީހަކު އަންނަތަން ފެނިއްޖެއެވެ. އެ މީހުން އައީ ރާޅުފެނުގައި ހިނގަމުންނެވެ. އެކަކުގެ ކޮނޑުގައި އެއްޗެއް އޮތެވެ. ތަންކޮޅެއް ކައިރިވުމުން، އެއީ މަސްހިފާ ކަހަލަ ދަލެއްކަން އެނގިއްޖެއެވެ. ސޯޓަކާއި ޓީޝާޓެއް ލައިގެން ތިބި އެ ތިން މީހުންނަކީ، މަސްހިފަން ނިކުމެ އުޅޭ ތިން މީހުންކަން، އެ މީހުންގެ ހަރަކާތުންނާއި ތިބި ގޮތުން އެނގެއެވެ.\nއެ މީހުންނަށް އޮޑި ފެނުމާއެކު، ހިނގުން ހަލުއި ކޮށްލައިފިއެވެ. ސީދާ އޮޑިއާ ދިމާއަށް މިޞްރާބު ޖަހައިފިއެވެ. އެ ހިނގުމުގައި ހަރުގޮތެއް ހުއްޓެވެ. އެއައި ގޮތަށް އައިސް ފުރަތަމަވެސް އެންގީ އޮޑި އައްދޮށް ކުރުމަށެވެ. ކިޔަމަންވުން ނޫން ގޮތެއް ނެތެވެ. އަހުމަދުދީދީގެ އެންގުމަށް، ފިޔޯރީއާދަނާ ދިޔައީ ގެނބުރު ވަލަށެވެ. އަލިފުތާ ދިޔައީ ފުށަތު ވަލަށެވެ. ގެނބުރު ވަލަށް ދޫދެމުން، އައްދޮށުވަލަށް ދަމަން ފެށުމާއެކު، އޮޑި އައްދޮށް ވެއްޖެއެވެ. އެ ތިން މީހުން އެއްގަމުގައި ތިއްބެވެ. އޮޑިއާ ދިމާއަށް ބަލަހައްޓައިގެންނެވެ. އޮޑި ކައިރިވުމާއެކު އެންމެންގެ މޫނަށް ވަކިވަކީން ބަލާންފެށިއެވެ.\nއެންމެން އޮޑިން ފައިބާން އެ މީހުން އަމުރުކުރިއެވެ. އަތުގެ ހަރުކަށި އިޝާރާތުންނެވެ. ފަހަރަކު މީހަކު އޮޑިން ފައިބާން ފަށައިފިއެވެ. ބިރުން ތިބެއެވެ. މިއީ މާރަނގަޅު ބަޔެއް ހެނެއް ހިއެއް ނުވެއެވެ. އެމީހުންގެ ބެލުމާއި ހަރަކާތުގައި އެއްވެސް ކަހަލަ އޯގާވެރިކަމެއް ހަމްދަރުދީއެއް ނެތެވެ. އޭގެ ބަދަލުގައި ފެންނަނީ ހަރުކަށިކަމެވެ. ރުޅިވެރިކަމެވެ. ރަހުމުކުޑަކަމުގެ އަލާމާތްތަކެވެ.\nފަހަރަކު މީހަކު ފައިބަމުން ގޮސް، ހަތް ވަނައަށް ފޭބީ އަދަނާއެވެ. ހައްވާދިޔެ ފޭބީ، އާދަނާގެ އަތްދަނޑިމަތީގައެވެ. ހައްވާދިޔެ ގެނެސް އެއްގަމުގައި ބެހެއްޓުމާއެކު، އެ ތިން މީހުން ހައްވާދިޔެއާ ދިމާއަށް ބަލާންފެށިއެވެ. ހާންތިވެފައި ތިބި މިނިކާވަގުތަކެއް ފަދައިންނެވެ. އާދަނާއަށް މިކަން ފާހަގަކުރެވުމާއެކު، ހައްވާދިޔެގެ އަތުގައި ބާރަށް ހިފެހެއްޓުނެވެ. ބޭއިޚުތިޔާރުގައެވެ. ހައްވާދިޔެއަށް ޖެހިލެވުނީ، އާދަނާގެ ފުރަގަހަށެވެ. ހިތުގެ ތެޅުން އިހުސާސްވާހައި ކައިރިއަށް ޖެހިލެވުނެވެ. އޭނާ މި ވަގުތު ބޭނުންވަނީ އާދަނާގެ ހަށިގަނޑުގެ ތެރޭގައި ބޮނދާށެވެ.\nއޮޑީގައި ތިބި އެގާރަ މީހުން ފައިބާ ހަމަޖެހުމާއެކު، އެ ތިން މީހުން ކުރިއަށް ޖެހިލައި، ސުވާލު ކުރާން ފަށައިފިއެވެ. އެ މީހުން ވާހަކަ ދައްކަނީ ކޮން ބަހަކުން ކަމެއް، އެއިން އެކަކަށް ވެސް ނޭނގެއެވެ. ކިޔާ އެއްޗެއް ރޭކާނުލައެވެ. އެއް ސުވާލެއް ތިން ހަތަރު ފަހަރު ތަކުރާރު ވެސް ކުރެއެވެ. ވަރަށް ގިނަ ސުވާލުތައް ކުރިއެވެ. އެއިން އެއްވެސް ސުވާލަކަށް ޖަވާބެއް ނުލިބުމުން، އޮޑި ބަލަހައްޓަން އެޅެފުތާގެ މުހައްމަދާއި މާބޭގެ ފުޅާއި ދެ ޒުވާނުން ބައިތިއްބާފައި، އަނެއް ނުވަ މީހުން ގޮވައިގެން، އެ މީހުން ހިނގައިގަތީ އެއްގަމަށެވެ.\nއެއްގަމަށް އެރުމަށް ޓަކައި ހިނގައިގަތްއިރު، އެ ނުވަ މީހުންގެ ތެރޭގައި ޢާންމުވެފައި ވަނީ އިންތިހާ ދަރަޖައިގެ ބިރުވެރިކަމެވެ. ކަންތައްތައް މިއަންނަނީ ގޯސްވަމުން ކަމުގައި ކޮންމެ މީހެއްގެ ހިތްވެސް ބުނާން ފަށައިފިއެވެ. ހާސްވެ ކަންބޮޑުވެފައި ތިބިލެއް ބޮޑުކަމުން، އެއްވެސް މީހަކަށް އަނގައިން ބުނާކަށް ނުކެރުނެވެ. ކުރިން ދިޔަ ރަށުން ދިމާވި އިންޑިޔާ މީހުން ދެއްކި ވާހަކަތައް ހަނދާން ވުމުން، ހިތަށް ވެރިވެފައިވާ ބިރުވެރިކަން ވަކީން ބޮޑުވިއެވެ. ޖަޕާނުސިފައިންގެ ބާރުގެ ދަށުގައި އޮތް ރަށަކީ މިއީ ބާވައެވެ؟\nއެއްގަމަށް އެރުމަށްޓަކައި، އެ މީހުންނަށް އެޅުނީ ދެތިން ފިޔަވަޅެކެވެ. އިތުރު ފަސްމީހަކު އެތަނަށް އަތުވެއްޖެއެވެ. މިހާރު އެ މީހުންގެ އަށް މީހުން ހަމަވީއެވެ. އެ އަށް މީހުން، ނުވަ ދިވެހީން ގޮވައިގެން އެއްގަމަށް އަރައިފިއެވެ.\nމިއީ ވެސް ގަސް ގިނަ ރަށެވެ. ހޭޅި ބޮލެވެ. ދުވަހަކު ނުދެކޭ ޒާތްޒާތުގެ ގަސްތައް ވެސް ބައިވަރެވެ. މަގުގެ ދެ ފަރާތުގައި ބޮޑެތި ގަސްގަހާއި ކުދި ގަސްތައް ޖެހި ފިތިގެން ފުނިފުންޏަށް ތިއްބެވެ. ވާރޭ ވެހުމުގެ ސަބަބުން، ބިންގަނޑާއި ގަސްތައް ވަނީ ތެމި ފޯވެފައެވެ. ބައެއް ގަސްގަހުގެ ފަތްތަކުގެ ކުރިން، މިހާރުވެސް ފެންތިކި ޖަހައެވެ. މި ނުވަ ދިވެހީންނަށް ކުރިމަތިވެފައިވާ ނިކަމެތި ހާލުގެ މައްޗަށް ހިތާމަކޮށް، އެ ގަސްތައް ކަރުނަ އަޅާ ކަހަލައެވެ.\nހިނގަމުން ދިޔަ ހަނި މަގުގައި ހެދިފައި ހުރި ބައެއް ފެންގަނޑުގަނޑުން ނެއްޓެމުން، އަނެއްބައި ފެންގަނޑުގަނޑަށް އެރިގެން، ނުވަ މީހުން ކުރިއަށް ދިޔައެވެ. އެ މީހުންގެ މައްޗަށް އަމުރު ހިންގާން ތިބި އަށް މީހުންގެ ފަހަތުންނެވެ. އެ މީހުން ކުރީގައި ތިއްބެއްކަމަކު، މިނެޓަކު ތިން ހަތަރު ފަހަރު އެނބުރި ފަހަތަށް ނުބަލައި ހަމަ އެކަކު ވެސް ނެތެވެ.\nގާތްގަނޑަކަށް ދިހަވަރަކަށް މިނެޓް ހިނގުނުފަހުން، މީހުން އުޅޭ ސަރަޙައްދަށް ދެވިއްޖެއެވެ. އޭރު އެންމެން ވެސް ތިބީ، ވަރަށް ބޮޑަށް ވަރުބަލިވެފައެވެ. ހައިވެގެން ގޮސް، ހާންތިވާން ކައިރިވެފައެވެ. ކުރީ ރޭ ނުނިދާ ތިބުމުގެ ސަބަބުންނާއި އެއްޗެއް ނުކައި ތިބުމުގެ ސަބަބުން، ވަރަށް ބޮޑަށް ބަލިވާގޮތް ވެފައެވެ.\nރަށުގެ މީހުން އުޅޭ ހިސާބަށް ދެވުމާއެކު، އެ މީހުންނަށް ލިބުނު ސިހުން ވަރަށް ބޮޑުވެއްޖެއެވެ. އައި ނައި ދިމާއެއް ނޭނގި، ކުއްލިއަކަށް އައިސް އެމީހުން ވަށައިލީ ބޮޑު ބައިގަނޑެކެވެ. ވިއްސަކަށް ފަންސަވީހަކަށް މީހުން ތިއްބެވެ. އެ މީހުން އެންމެ އެއްގޮތީ އިންޑިޔާ ހިސާބުގެ ބަޔަކާއެވެ. ވާހަކަ ދައްކަނީ އުރުދޫ ނުވަތަ ހިންދީ ބަހުންނެވެ. އެ މީހުންގެ ފަރާތަކުން އެއްވެސް ކަހަލަ ނުރައްކަލެއް ނާދެވެ. އެ މީހުން ދެއްކި ވާހަކަތަކުން އެނގުނީ، މި ރަށުގައި ވެރިކަން ކުރަނީ، ޖަޕާނު ސިފައިންކަމެވެ. ޖަޕާނު ސިފައިންގެ އަތް ދަށުވެއްޖެ ނަމަ، ސަލާމަތްވުމުގެ އެއްވެސް އުއްމީދެއް ނެތްކަން، އެމީހުންގެ ވާހަކަތަކުން ދޭހަވިއެވެ.\nއަނެއްކާވެސް އެއްކަހަލަ އަށް މީހުން، ދިވެހީންގެ ނުވަ މީހުން ގޮވައިގެން ހިނގައިގެންފިއެވެ. ވާން އުޅޭ ގޮތެއް އެކަކަށް ވެސް ނޭނގެއެވެ. ކޮންމެ މީހެއްގެ ވެސް ހިތް ތެޅެމުންދެއެވެ. ބިރުވެރިކަމާއި ނުރައްކާތެރިކަން ވަނީ ހަފަރާތުން ވަށާލައިފައެވެ. ޔަޤީންވާ ކަމަކީ، މިއީ ޖަޕާނުންގެ އަތްދަށުގައި އޮތް ރަށެއް ކަމެވެ. ބާރު ހިންގަނީ ޖަޕާނު ސިފައިންކަމެވެ. އެ މީހުންގެ ވެރީންނަށް މިއަދު އެ ތިބަ އަށް މީހުންނަކީ، ޖަޕާނު ސިފައިން ނޫން ނަމަވެސް، އެހައި ހިތް ސާފު ބަޔެއް ނޫންކަމެވެ. އެ މީހުންގެ ބެލުންތަކާއި ޢަމަލުތަކުގައި ހަމްދަރުދީއެއް ނެތެވެ. އެހެންނަމަވެސް ދުޢާއަކީ ދެރަ ގޮތެއް ނުވުމެވެ.\nކަންތައް ދިމާވީ ހީކުރި ގޮތަކަށެވެ. އެހެންނަމަވެސް ހީކުރި ގޮތަކަށް ނޫނެވެ. އެ މީހުން ގޮވައިގެން ގެންގޮސް ވެއްދީ ފުލުސް އޮފީހަށެވެ. ހަވާލުކުރީ ފުލުހުންނާއެވެ. އެހެންނަމަވެސް އެއީ ޖަޕާނު ފުލުހުންނެއް ނޫނެވެ. އެރަށުގެ ފުލުހުންނެވެ. އެ ފުލުސް އޮފީހަކީ ވަރަށް އާދައިގެ ގޮތަކަށް ހަދާފައި ހުރި، ދެރަވަރު ތަނެކެވެ. އޮފީހަކަށްވުރެ ބޮޑަށް ވައްތަކީ ގެއަކާއެވެ. ބާ ގެގަނޑަކާއެވެ. އެތަން ހުރީ، މީހުން އާބާދުވެފައި އޮތް ސަރަހައްދުގެ އެއްކޮޅުގައެވެ. އެތަނުގެ ބިތްދޮށަށް އޮތީ ޖަންގައްޔެކެވެ. ކުދި ގަސްގަހާއި ބިޔަ ގަސްތަކުން ފުރިފައިވާ ބޯ ޖަންގައްޔެކެވެ.\nފުލުސް އޮފީހާ ޖެހިގެން ކަހަލަ ގޮތަކަށް ބާ ގެގަނޑެއް ހުއްޓެވެ. އެ ގޭގެ ބޭރުގައި ވަރަށް ބޮޑު ފެންޑާއެއް އޮތެވެ. ފުލުހުން އެ މީހުންނާ ހަވާލުވުމަށްފަހު، ބޭތިއްބީ އެ ފެންޑާގައެވެ. ހީކަރުވައިގެންފައި ތިބިލެއް ބޮޑުކަމުން، ކޮންމެ މީހަކުވެސް ފާޑަކަށް ތުރުތުރު އަޅައެވެ. އެހެންކަމުން އެންމެ ފުރަތަމަވެސް ގެނައީ އަލިފާނެވެ. ގަސްލަކުޑި އަންދައިގެން އުފައްދާފައި ހުރި އަލިފާނެވެ.\nއަލިފާނުގެ ހޫނުކަން އިހުސާސްވާން ފެށުމުން، ކޮންމެވެސް ވަރެއްގެ ލުއިކަމެއް އެންމެންގެ ހަށިގަނޑަށް ވެސް ލިބިއްޖެއެވެ. ވެފައިވާ ބަނޑުހައިކަމަށް ބަދަލެއް ނައިކަމުގައި ވިޔަސް، ތަންދޮރު ވަކިވާވަރު ވެއްޖެއެވެ. ރަށުގެ އެތައް ބަޔަކު، އެތަނަށް އެއްވެ، ކުޅިބަލާން ތިބިކަން ވެސް އެނގިއްޖެއެވެ.\nއެގޮތުގައި މާގިނައިރު ތިބޭކަށް އެ މީހުންނަކަށް ނުޖެހުނެވެ. އިރުކޮޅަކުން ހޫނުފެނާއި ގޫޑުހަކުރު ހިފައިގެން ފުލުހުންގެ މީހަކު އަތުވެއްޖެއެވެ. އެންމެން އަވަސްވެގަތީ އެއިން ސައި ހަދާށެވެ. ސައިތަށި ބޮއި ހަމަޖެހިލުމާއެކު، އިރުކޮޅަކުން ކާން ގެނެސްދީފިއެވެ. ކޮންމެ މީހަކަށް ފެންބަތް ގުޅައަކާއި ލޮނުފޮދެކެވެ. ބާވަތެއްގެ ފަތް ބޮނޑިއެއް ވެސް އޮތެވެ.\nބަނޑުހައިވެ ހާންތިވެފައި ތިބި ބަޔަކަށް، މިވަރުގެ ކެއުމެއް ވެސް، މީރު ބިރިޔާނީ ގަނޑަކަށްވުރެ ދެރައެއް ނުވާނެތާއެވެ. ލޮނުފޮދު އަޅައިގެން އެ ބަތްގުޅަ ހުސްވާންދެން ކޮންމެ މީހަކުވެސް ކެއެވެ. ކައިނިމި ހަމަޖެހިލުމުން، އެންމެން ވެސް ބޭނުންވީ، ވީ އެންމެ އަވަހަކަށް އޮޑިއަށް ދިއުމަށެވެ. އެޅެފުތާގެ މުހައްމަދާއި މާބޭގެ ފުޅުގެ ހާލެއް ވެސް ނޭނގެއެވެ. އަނެއްކޮޅުން ޖަޕާނުގެ ވެރިކަން ހިނގަމުން އަންނަ ރަށެއްގައި މިގޮތަށް ތިބުމަކީ، ރައްކާތެރިކަމެއް ވެސް ނޫނެވެ.\nފުލުހަކު އަތުވެއްޖެނަމަ، އޮޑިއަށް ދާން ބޭނުންވާ ވާހަކަ ބުނަން އަހުމަދުދީދީ އިނީ ނިންމައިގެންނެވެ. އެހެން އިންދާ ދެތިން ފުލުހަކު އެތަނަށް އަތުވެއްޖެއެވެ. އެއްޗެއް ބުނެވޭވަރު ނުވެގެން އުޅެނިކޮށް، ކުއްލިއަކަށް ފެނުނީ، އެތަނަށް އެއްވެފައި ތިބި އާންމުންގެ މީހުންތައް ކެވިއަރައިގަތް ތަނެވެ. އިސާހިތަކު އެ މީހަކަށް ޖެހުނު ދިމާއަކަށް އެ މީހަކު ދުވެ ރައްކާވެއްޖެއެވެ.\n"ކިހިނެއްވީ؟ ކީއްވެ އެންމެން އެ....."\nހައްވާދިޔެއަށް ޖުމުލަ ފުރިހަމަ ކުރާނެ ފުރުޞަތެއް ނުލިބުނެވެ. ކުއްލިއަކަށް ފެނުނީ ސިފައިންގެ ލަޝްކަރެއް އައިސް އެތަނަށް ވަދެގަތް ތަނެވެ. ސަތޭކަ ވަރަކަށް ސިފައިންގެ ފައުޖެކެވެ. އެއީ ޖަޕާނު ސިފައިން ކަމާމެދަކު ޝައްކެއްނެތެވެ. މި މީހުން ފެނުމާއެކު، އެންމެންނަށް ވެސް ލިބުނީ ވަރަށް ބޮޑު ސިހުމެކެވެ. ކޮންމެ މީހެއްގެ ވެސް ހިތް ތެޅިގަތީ، މޭ އިރާލާފައި ނިކުންނަހައި ބާރަށެވެ. އެ މީހުން އައިސް ވަދެގަތީ، ކޮންދިމާއަކުން ކިހިނެއް ކަމެއްވެސް ނޭނގެއެވެ. ފެނުނީ އައިސް ވަދެގަތްތަނެވެ. ލަފާކުރެވެނީ ފުލުސް އޮފީހުގެ ބިތްދޮށުގައި އޮތް ޖަންގަލީގެ ތެރެއިން ނިކުމެގެން އައީކަމަށެވެ.


Varugadha forwardun thibi PSG aai Argentina ge Icardi gulhijje\nވަރުގަދަ ފޯވަޑުން ތިބި ޕީއެސްޖީއައި އާޖެންޓީނާގެ އިކާޑީ ގުޅިއްޖެ\n-5months ago0- އަމީން\nއާޖެންޓީނާގެ ނުރައްކާތެރި ފޯވަޑް މައުރޯ އިކާޑީ އިންޓަ މިލާން ދޫކޮށް ޕީއެސްޖީއައި ގުޅިއްޖެއެވެ.\nއުމުރުން 26 އަހަރުގެ އިކާޑީ ޕީއެސްޖީއައި ގުޅުނީ އެއް އަހަރު ދުވަހުގެ ލޯނު އެއްބަސްވުމެއްގެ ދަށުންނެވެ. މި އެއްބަސްވުމުގެ ދަށުން 65 މިލިއަން ޔޫރޯގެ ފީ އެއް އިންޓައަށް ދެއްކުމަށްފަހު ޕީއެސްޖީއަށް އިކާޑީ ދާއިމީކޮށް ގަތުމުގެ އިހްތިޔާރު ލިބިގެންވެއެވެ.\nއިންޓައަށް 219 މެޗް ކުޅެދީ 124 ގޯލް ކާމިޔާބު ކޮށްދީފައިވާ އިކާޑީ މި ޓްރާންސްފާއައި ބެހޭ ގޮތުން ބުނީ، ހުރިހާ މުބާރާތަކުން ރަނގަޅު ކާމިޔާބީއެއް ހާސިލްކުރުމަށް އޭނާގެ ފަރާތުން ދޭންޖެހޭ ހުރިހާ އެހީތެރިކަމެއް ޕީއެސްޖީއަށް ދޭން ތައްޔާރަށް ހުރި ކަމުގައެވެ. ޕީއެސްޖީ އަކީ ފުޓްބޯޅައިގެ ދުނިޔޭގައި މިއަދު ގަދަ ބާރެއް ކަމަށައި އޭގެ ހެއްކަކީ ދުނިޔޭގެ އެންމެ މޮޅެތި ކުޅުންތެރިން އެ ކްލަބައި ގުޅޭ މަންޒަރު ފެނުން ކަމަށްވެސް އޭނާ ބުންޏެވެ.\nއިކާޑީއާއެކު މި ސީޒަނުގައި ޕީއެސްޖީއަށް ބަދަލުވި ކުޅުންތެރިންގެ އަދަދު ވަނީ އަަށަކަށް އަރާފައެވެ. އޭގެ ތެރޭގައި މެންޗެސްޓާ ޔުނައިޓެޑް ދޫކޮށް އެ ކްލަބައި ގުޅުނު އެންޑަރ ހެރޭރާ، ރެއާލް މެޑްރިޑް ދޫކޮށްލި ކޭލާ ނާވާސް އަދި އުންމީދީ ޒުވާން ގޯލް ކީޕަރު ސާޖިއޯ ރިކޯ ހިމެނެއެވެ.\nނޭމާ، އެމްބާޕޭ، ކަވާނީ، އަދި އިކާޑީއާއެކު ޕީއެސްޖީއަކީ މި ސީޒަނުގެ ޗެންޕިއަންސް ލީގް ކާމިޔާބު ކުރާނެ ފޭވަރިޓް ޓީމްތަކުގެ ތެރެއިން އެއް ޓީމު ކަމުގައި ފުޓްބޯޅައިގެ ކަންކަން އެންމެ ގާތުން ބަލަމުންދާ ގިނަ ބަޔަކު ދަނީ ބުނަމުންނެވެ.


Jian ge maru: "Nivigenedhiyaee hayaathuge alikan" | Mihaaru\nޖިއާން އާއި އޭނާގެ ފިރިހެން ކޮއްކޮ ރޯޝަން އަޒާން، ރާއްޖެ އަށް ފުރަތަމަ ކުރި ދަތުރުގައި ބަންގްލަދޭޝްގެ އެއާޕޯޓްގައި\n23 ޖެނުއަރީ 2019 - 11:11 14 comments\nބާރު އަޑަކާ އެކު މަތިން ވެއްޓުނު ސިމެންތި ބަސްތާގެ ސިމެންތިތަކުން ޑރ. ފަރުޒާނާ ހުސައިން ހުންނެވީ ސިފަ ވަކިނުވާ ވަރު ވެފަ އެވެ. ގައިން ސިމެންތި ފިލުވަން އުޅުނީ އަންހެން ދަރިފުޅު ރޯޝަން ޖިއާން އޭރު ހުންނާނީ ބައްޕަ މުހައްމަދު ކަމާލުއްދީން ޖާވީދާ އެކުގައި ކަމަށް ހީކުރެއްވުމުންނެވެ. އޭގެ ހަމަ ކުޑަ އިރުކޮޅެއް ކުރިން މަންމަގެ އަތުން ޖިއާން ދޫކޮށްލީ ބައްޕަގެ އަތުގައި ހިފާށެވެ. އެކަމަކު ލޮލަށް އެޅުނު ސިމެންތިން ކޮންމެވެސް ވަރަކަށް ސަލާމަތްވެ، ތަންދޮރު އެނގޭވަރު ވީ އިރު ފެނިވަޑައިގަތީ ރޮމުން ނޫނީ ކިޔައި ނުދެއްވޭނެ މަންޒަރެކެވެ.\nޑިސެމްބަރު 17 ވަނަ ދުވަހު ޖިއާން ނިޔާވި ހާދިސާގެ ވާހަކަ ފެށުމާ އެކު ޑރ. ފަރުޒާނާއަށް މިހާރު ވެސް ރޮވެނީ ހިފެހެއްޓުމެއް ނެތި އެވެ. އޭގެ ފަހުން މަސް ދުވަސް ފާއިތުވި އިރު ކިތަންމެ ބަޔަކަށް އެވާހަކަ ކިޔައިދެއްވައިފަވެ އެވެ. އެކަމަކު އޭނާއަށް ކުރާ އަސަރަށް ބަދަލެއް ނާދެ އެވެ.\nކިތައްމެ ވަރަކަށް ރޮވުނަަސް އެ ވާހަކަތައް އެހެން މީހުންނާ ހިއްސާކުރެއްވުމުން އޭނާގެ ހިތަށް ކޮންމެވެސް ވަރެއްގެ ހަމަޖެހުމެއް ލިބިވަޑައިގަނެ އެވެ. ރޯޝަން ޖިއާން އަކީ އޭނާގެ ނަމުގެ މާނަ ކަމަށް ވާ "އުފާވެރިކަން" ގެނެސްދިން ކުއްޖެކެވެ. މަންމަޔާއި ބައްޕަޔަށް އެކަންޏެއް ނޫނެވެ.\nޖިއާން (ވ) އޭނާގެ ބައްޕަ އާއި ފިރިހެން ކޮއްކޮއާ އެކު\n"ރޯޝަން ޖިއާން" ގެ މާނައަކީ އުޖާލާ ހަޔާތެވެ. ނަމުގެ މާނައިގައިވާ ފަދައިން ޖިއާން އައީ ވަށައިގެންވާ އެންމެންގެ ހަޔާތް އުޖާލާ ކުރަމުންނެވެ. ކިޔެވުމުގައި ހޯދަމުން އައި ކާމިޔާބީއަށް ވުރެ ވެސް އޭނާގެ މަންމަ ހަނދާން ކުރަނީ ލޯބި ވުމުގައި ދެއްކި ނަމޫނާ އެވެ.\n"އެއް ފަހަރެއްގައި ސްކޫލްގައި އޮތް ރޭހެއްގައި އޭނާ ބައިވެރިވި. އެކަމަކު ޕްރެކްޓިސްގައި ދުވި އިރު އެހެން ކުދިންނަށް ވުރެ ކުރިއަށް އެރުމުން ފަސް އެނބުރި ބަލަނީ އެހެން ކުދިން ކޮބައިތޯ. އުޅުނީ ހުރިހާ ކުދިން ގޮވައިގެން ދާން،" ޑރ. ފަރުޒާނާ ވިދާޅުވި އެވެ.\nއެކަން ހައްލު ކުރަން ޖެހުނީ ރޭސް ނިންމާ ހިސާބުގައި މަންމަ މަޑުކުރާ ގޮތަށް ހަމަޖައްސައިގެންނެވެ. ޓީޗަރުންނާ ވާހަކަ ދައްކައިގެން އެކަން އިންތިޒާމްކޮށްފައި ޖިއާން ގާތު ބުނީ މަންމައާ ދިމާލަށް ނޫނީ ނުބަލައި ދުވާށެވެ.\n"އެދުވަހު އޭނާ ރޭސް ކާމިޔާބު ކުރި،" އިއްޔެ ބޭއްވި ނޫސްވެރިންގެ ބައްދަލުވުމަށް ފަހު ވަކިން "މިހާރު"އާ ވާހަކަ ދައްކަވަމުން، ލޯ ފުހެލައްވާފައި ފަރުޒާނާ ކިޔައިދެއްވި އެވެ.\nޑރ. ފަރުޒާނާ އާއި އޭނާގެ އާއިލާއާ އެކު ރާއްޖެ ވަޑައިިގެން ފުރަތަމަ އުޅުއްވީ ބައި މަދު ދ. ރިނބުދޫގަ އެވެ. ޖިއާން ދިވެހި ދަސްކުރީ ކްލާސް ކުދިންނާ ވާހަކަ ދައްކަން ފަސޭހަކުރާށެވެ. ފަރިތަކަމާ އެކު އިނގިރޭސި ބަހުން ވާހަކަ ދެއްކުނަސް އޭނާ ހިތް އެދޭ ވަރަށް އެކުވެރިންނާ މުއާމަލާތް ކުރެވޭނީ ދިވެހި ބަހުން ކަމަށް ވާތީ އެވެ.\n"ދިވެހި ބަހުގެ ކޮންމެވެސް ވަރެއް އަޅުގަނޑު ވެސް ދަސްކުރީ ޖިއާންގެ ގާތުން،" ޑރ. ފަރުޒާނާ ވިދާޅުވި އެވެ.\nޖިއާން އަކީ ވަަރަށް ރީތިކޮށް ޤުރުއާން ވެސް ކިޔެވި ކުއްޖެކެވެ.\nރިނބުުދުއަށް ދިއުމާ އެކު ބައިސިކަލެއް ބޭނުން ވެގެން ޖިއާން އުޅުނެވެ. އެކަމަކު އޭނާއަށް އޭރު ބައިސްކަލެއް ގަނެނުދިނީ، ޑރ. ފަރުޒާނާ ދެއްކެވި ވާހަކަތަކަށް ބަލާ ނަމަ "ވަރަށް އާދަޔާ ހިލާފު ސަބަބަކާ" ހެދި އެވެ: ރިނބުދޫ ސިއްހީ މަރުކަޒުގެ ހަމައެކަނި ޑޮކްޓަރަކީ އޭނާއަށް ވުމެވެ.\n"ޒަހަމެއް ވެ، ޖިއާންގެ ތަނެއް ފެހުން ފަދަ ކަމެއް ކުރަން ޖެހިއްޖެއްޔާ އެއީ އަޅުގަނޑަށް ކުޅަދާނަވާނެ ކަމެއް ނޫންކަން އެނގޭ. ބައިސްކަލެއް ގަނެ ނުދިނީ އެހެންވެ،" ޑރ. ފަރުޒާނާ ވިދާޅުވި އެވެ.\nރިނބުދޫން ދެން އެއާއިލާ ބަދަލުވީ ފ. ނިލަންދުއަށެވެ. ޖިއާން އަށް ބައިސްކަލެއް ލިބުނީ އެ ހިސާބުންނެވެ.\n"ލިބުނުތާ އެންމެ ގަޑި އިރެއްގެ ތެރޭގައި ޖިއާން ދަސްކޮށްލި ފަރިތަކޮށް ބައިސްކަލް ދުއްވަން،" ބައްޕަ ޖާވީދު ވިދާޅުވި އެވެ.\nމާލެއަށް އައީ ވެސް ޖިއާން އަށް ޓަކައި\nޑރ. ފަރުޒަނާ (ކ) އާއި ފިރިކަލުން ޖާވިދު "މިހާރު"އަށް އިންޓަވިއު ދެއްވަނީ\nޑރ. ފަރުޒާނާ ފުރަތަމަ ރާއްޖެ ވަޑައިގަތީ މާ ގިނަ ދުވަހު ރާއްޖޭގައި މަސައްކަތް ކުރައްވާކަށް ނޫނެވެ. އެކަމަކު ރާއްޖެއިން އެނބުރި ދާންވާ ދުވަސް ކައިރި ވީ އިރު ޖިއާންއަށް ރާއްޖެ މާ ބޮޑަށް ކަމުދިޔަ އެވެ. އާއިލާ މަޑުކުރަން ނިންމީ އެހެންވެ އެވެ.\n"ބައިބޯ ސިޓީތަކުގެ ދިރިއުޅުމަށް ވުރެ، ރާއްޖޭގެ ރީތި ރަށްތައް އޭނާއަށް މާ ރަނގަޅު. ރިނބުދޫ ވެސް އޭނާއަށް ވަރަށް ބޮޑު. ނިލަންދޫ އަދި މާ ބޮޑު. އެރަށު މީހުން ވެސް އަހަރެމެން ދެކެ އެހާ ލޯބިވޭ،" ފަރުޒާނާ ވިދާޅުވި އެވެ.\nޖިއާންއަށް ޓަކައި ރާއްޖޭގައި މަޑުކުރި ފަދައިން ޑިސެމްބަރު 15 ގައި އާއިލާ މާލެ އައީ ވެސް އެކުއްޖާއަށްޓަކަ އެވެ.\n"ޖިއާން މާލެ އަންނަން ބޭނުންވީ ޕިއްޒާ ހަޓަށް ގޮސް ޕިއްޒާ ކާން. ބާޒާރު ވެސް ކޮށްލަން. އޭނާ ގަންނަން ބޭނުންވި ތަކެތީގެ ލިސްޓްގެ އެންމެ ކުރީގައި އޮތީ ކޮއްކޮ ރޯޝަން އަޒާންއަށް ގަންނަން ބޭނުންވި ބައިސްކަލެއް،" ޖާވީދު ކިޔައިދެއްވި އެވެ.\nހަދަމުން ދާ ނަލަހިޔާ މަންޒިލްގެ މަތިން ސިމެންތި ބަސްތާ ވެއްޓި އޭގެ ދަށުވުމުގެ ހިތާމަވެރި ހާދިސާ ހިނގުމުގެ ކުޑަ އިރުކޮޅެއް ކުރިން އޭނާގެ ޝަކުވާއަކަށް އޮތީ ޕިއްޒާ ކާން ދިއުމާއި ބާޒާރުކުރަން ދިއުން ލަސްވުމެވެ.\n"އޭރު ސުވާލުކުރި އަދިވެސް ރަސްމީ ކަންތައްތައް ނިމޭކަށް ނޫޅޭހޭ،" ޖިއާންއާ އެކު އެންމެ ފަހުން ހޭދަކުރި ވަގުތުކޮޅުގެ ވާހަކަ ދެމަފިރިން އަސަރާ އެކު ކިޔައިދެއްވި އެވެ.\nރާއްޖެއާ މެދު ޝަކުވާއެއް ނެތް\nއުމުރުން ހަތް އަހަރުގެ ދޮށީ ދަރިފުޅު އެ ނުރައްކާތެރި އަދި އާދަޔާ ހިލާފު ހާދިސާގައި މަރުވިޔަސް ރާއްޖެއާ މެދު އާއިލާގެ ޝަކުވާއެއް ނެތެވެ. ޝަކުވާ އޮތީ ފަރުވާކުޑަކޮށް، ސަލާމަތީ ފިޔަވަޅުތައް ގަވައިދުން ނާޅާ މަސައްކަތް ކުރާ މީހުންނާ މެދުގަ އެވެ. އެމީހުންނަކަށް އެ އާއިލާގެ މާފެއް ނެތެވެ.\n"ދިވެހި ރާއްޖޭގައި އަދިވެސް މަސައްކަތް ކުރެވިދާނެ. ރާއްޖެއިން އަހަރެމެންނަށް ދިން ގެއްލުމެއް ނެތް،" ރާއްޖޭގައި އަދިވެސް މަސައްކަތް ކުރެވިދާނެތޯ އެހުމުން ޑރ. ފަރުޒާނާ ޖަވާބު ދެއްވި އެވެ.\nއެކަމަކު އެ އާއިލާއިން ރާއްޖޭގައި ދެން ތިބޭނީ ޖިއާން ނިޔާވި ހާދިސާ ތަހުގީގުކޮށް ނިމެންދެނެވެ. ޖިއާންގެ ހަށިގަނޑު ހިފައިގެން ބަންގްލަދޭޝްއަށް ވަޑައިގެން ދުވަސްކޮޅެއް ހޭދަކުރެއްވުމަށް ފަހު ދެމަފިރިން ރާއްޖެ ވަޑައިގަތީ ދާދި ފަހުންނެވެ. އެކަމަކު އެ ހާދިސާއަށް ފަހު އަދިވެސް އިމާރާތްކުރުމުގެ މަސައްކަތްތަކުގައި ހުރި ގަވައިދާ ހިލާފު ކަންކަމަށް މާ ބޮޑު ބަދަލެއް އައިސްފައި ނުވާކަމަށް އެ އާއިލާ އިން ބުނެ އެވެ. އެގޮތުން އިމާރާތްކުރާ ސައިޓްތައް އަދިވެސް ފެންނަނީ ނުރައްކާތެރި ތަންތަނުގެ ގޮތުގައި ކަމަށް ދަމަފިރިން ވެސް ވިދާޅުވި އެވެ.\nޖިއާންގެ ކުއްލި މަރާ އެކު ފަރުޒާނާ އާއި ޖާވީދަށް ލިބިވަޑައިގެންނެވި ހިތާމަ ދެމަފިރިން ވެސް ސިފަކުރެއްވީ ދަރިފުޅުގެ ނަމާ ގުޅުވައިގެންނެވެ.\n"އެއީ އަހަރެމެންގެ ހަޔާތުގެ އުޖާލާކަން. ނިވިގެން އެ ދިޔައީ ހަޔާތުގެ އެ އަލިކަން."\nއިތުރު ލިޔުންތައް ކުޑަކުދިން ބަންގްލަދޭޝް މަރު ގއ.ނިލަންދޫ އިމާރާތްކުރުމުގެ ރައްކާތެރިކަން ރާއްޖެ-ބަންގްލަދޭޝް ސަލާމަތީ ފިޔަވަޅުތައް މާލެ ކޮންސްޓްރަކްޝަން ދާއިރާ


Gaumah nurakkaa mauloomaathu fathuraa nama sifain fiyavalhu alhaane\nގައުމަށް ނުރައްކާ މައުލޫމާތު ފަތުރާނަމަ ސިފައިން ފިޔަވަޅު އަޅާނެ\nރައިޓް ގިއަރުގައި ތބި ސިފައިންނާއި ފުލުހުން މަޖިލީސް ހިމެނޭ ސަރަހައްދާއި މަޖިލީސް ގޯތި ތެރޭގައި ފޯރިމަރަނީ -- އަހުމަދު ޝުރާއު | އަވަސް\nރާއްޖޭގައި މިހާރު އޮތް ކުއްލި ނުރައްކަލުގެ ހާލަތާ ގުޅިގެން ގައުމީ ސަލާމަތަށް ނުރައްކާވާފަދަ މައުލޫމާތާއި ހަބަރު ފަތުރާނަމަ ފިޔަވަޅު އަޅާނެ ކަމަށް ގައުމީ ސަލާމަތީ ބާރުން ބުނެފި އެވެ.\nޑިފެންސް މިނިސްޓްރީން މިރޭ ނެރުނު ނޫސްބަޔާނެއްގައި ބުނީ، ކުއްލި ނުރައްކަލުގެ ހާލަތާއި ގުޅިގެން އާންމުން ބިރުގަންނަ، ގައުމީ ސަލާމަތަށް ނުރައްކާވާ ޒާތުގެ މައުލޫމާތާއި ކޮންޓެންޓް މީޑިއާއާ އެނޫންވެސް ފަރާތްތަކުން ފަތުރަމުންދާ ކަމަށެވެ. އަދި ވަގުތުން ދައްކާ ބައެއް ޕްރޮގްރާމްތަކުން އާންމުންގެ ހިތަށް ބިރުވެރިކަނަ ވައްދައި ގައުމުގެ އަމާންކަން ގެއްލޭގޮތަށް ޕްރޮގްރާމްތައް ދައްކާ ކަމަށެވެ. އެފަދަ ގޮތްގޮތަށް ޕްރޮގްރާމްތަކާއި މައުލޫމާތުތައް ފަތުރާނަމަ އިންޒާރުދިނުމެއް ނެތި އެ ފަރާތްތަކަށް ފިޔަވަޅު އަޅާނެ ކަމަށް އެ ބަޔާނުގައި ބުންޏެވެ.\nއެމްއެންޑީއެފުން ވަނީ ގައުމީ ސަލާމަތަށް ނުރައްކާވާގޮތަށް މައުލޫމާތާއި މަންޒަރު ފޮނުވާ ފަރާތްތަކަށް އެކަން އެގޮތަށް ކުރުން ހުއްޓާލުމުގެ އިންޒާރުދީފަ އެވެ.\n" ގައުމުގެ އަމާންކަމާއި ސުލްހަ މަސަލަސްކަން ގާއިމުކުރުމަށްޓަކައި ދިވެހިރާއްޖޭގެ ޤައުމީ ދިފާޢީ ބާރަށް ލާޒިމުކުރާ ގާނޫނީ ވާޖިބުތައް އަދާކުރުމަށް ގައުމުގެ ސަލާމަތާއި ރައްކާތެރިކަމަށް ނޭދެވޭ އަސަރުކޮށްފާނެ މައުލޫމާތާއި ރައްޔިތުންގެ މެދުގައި ބިރުވެރިކަން އުފެދި، ގައުމުގެ އަމަންއަމާންކަން ގެއްލޭފަދަ މައުލޫމާތު ފެތުރުން ވަގުތުން ހުއްޓާލުމަށް ނަސޭތްތެރިވެ އިންޒާރުދެމެވެ." އެމްއެންޑީއެފުން ބުންޏެވެ.\nރާއްޖެއަށް ކުރިމަތިވެފައިވާ މި "އުނދަގޫ" ދަނޑިވަޅުގައި ގައުމީ މަސްލަހަތު އިސްކުރަން އެމްއެންޑީއެފުން ވަނީ ގޮވާލާފަ އެވެ. އަދި ގައުމު ބޭނުންޖެހޭ ކޮންމެ ދަނޑިވަޅެއްގައި ފަސްނުޖެހޭނެ ކަމަށްވެސް ވަނީ ބުނެފަ އެވެ.ދި\nއެމްއެންޑީއެފް ކުއްލި ނުރައްކަލުގެ ހާލަތު 1 ފެބުރުއަރީގެ އަމުރު\nއިދިކޮޅު މެންބަރުން މަޖިލީހަށް ވަނުމަށް ސިފައިން ހުރަސް އަޅަަައިފި\nބޭރުގެ އަސްކަރީ އެހީއަކަށް ސަރުކާރުން އެދިފައި ނުވާނެ: ޑިފެންސް


BREAKING : Virus Fethurun Huttuvan2Aharu Nagaafaane - Germany - Vaguthu\nވަައިރަސް ފެތުރުން ހުއްޓުވަން2އަހަރު ނަގާފާނެ\nވައިރަސް ފެތުރުން ހުއްޓުވަން އަދި2އަހަރު ނަގާފާނެކަމަށް ޖަރުމަންވިލާތުން ބުނެފިއެެވެ.\nޖަރުމަން ސަރުކާރުގެ ރިސާޗް އިންސްޓިޓުއުޓެއް ކަމުގައިވާ ”ރޮބަޓް ކޮޗް އިންސްޓިޓުއިޓް“ އިން ވިދާޅުވެފައި ވަނީ ވައިރަސްގެ އަސަރު އެއްކޮށް ނައްތާލަން އަދި2އަހަރު ވަރު ނަގާފާނެ ކަމަށެވެ.\n”ރޮބަޓް ކޮޗް އިންސްޓިޓުއިޓް“ އަކީ ޖަރުމަނުގެ ބަލިތަކާއި ވައިރަސްތަކާއި ބެހޭ މުއައްސަސާވެސް ކަމުގައިވާއިރު އެފަރާތުން ވައިރަސް އަދި ދިގުލައިގެން ދާނެކަމަށް ބުނުމުން ގިނަބަޔަކު އަންނަނީ އެކަމާއި ކަންބޮޑުވުން ފާޅު ކުރަމުންނެވެ.\nމީގެ އިތުރުން ޖަރުމަނުގައި ރައްޔިތުން ސަމާލުވާން ވީ މިންވަރު ”މީޑިއަމް“ އިން ”ހައި“ އަށް ވަނީ މަތިކޮށްފައެވެ. އެ ގައުމުގައި އާއްމުން ބޭރަށް ނިކުމެ އުޅުން މިވަގުތަށް މަނާ ކޮށްފައި ވީ ނަމަވެސް، ޔޫރޮޕްގެ ބޯޑަރުތައް އެއްކޮށް ބަންދުކޮށް ނިމުމުން އާއްމުންނަށް ބޭރަށް ނިކުމެ އުޅުމުގެ ހުއްދަ އަނެއްކާވެސް ދޭނެއެވެ.\nޖަރުމަނުގައިވެސް ވައިރަސް ހަލުވިކަމާއި އެކު ފެތުރެމުން އަންނައިރު މިވަގުތު އެންމެ ގަދައަށް ވައިރަސް ފެތުރެމުން އަންނަނީ ޔޫރަޕްގައި ކަމުން ޔޫރަޕްގެ ގައުމުތަކުން ވަނީ ވަރުގަދަ ފިޔަވަޅުތަކެއް އަޅަން ނިންމާފައެވެ.\nއިޓަލީ އާއި ފްރާންސް މިހާރު ލޮކްޑައުން ކޮށްފައިވާއިރު އަންނަ ހޯމަ ދުވަހު ސްވިޒަލޭންޑް ލޮކްޑައުން ކުރަން ވަނީ ނިންމާފައެވެ. ޖަރުމަންވިލާތުގައިވެސް ލޮކްޑައުން އިއުލާންކޮށްފައިވާއިރު މީސް މީޑިއާގައި ދައުރުވަމުން އަންނަ ވީޑިއޯތަކުން ފެންނަ ގޮތުގައި އެގައުމުގެ ވެރިރަށް ބާލިން ވަނީ އެއްކޮށް ފަޅުވެފައެެވެ.\nމާޗް 17, 2020 19:22\nއިންސްޓިޓިއުޓް އެއް ވިދާޅެއް ނުވާނެ. ހާމަ ކުރާނީ.\nމާޗް 17, 2020 20:14\nޗައިނާ ކައިރިން ތި ކަމުގެ އަލިފު ބާ ޖަހަން ޖަރުމަން މީހުން ފޮނުވަބަލަ2އަހަރޭ ނުކިޔާ! 2މަސް ދުވަހުން އޯކޭ ކޮށްދޭނެ!\nމާޗް 17, 2020 21:25\nالله اكبر الله اكبر ولله الحمد حسبنا الله ونعم الوكيلއެއްވެސްމީހަކައްބަޔަކައްނޭގޭނެބުނާކައްތިހެން\nޝިފާ ދެއްވަނީ ކީރިތި ﷲ\nމާޗް 17, 2020 21:34\nކީކޭތޯ އެލިޔުމުގައި އޮތީ.. ވައިރަސްގެ އަސަރު އެއްކޮށް ނައްތާލަން އަދި2އަހަރު ވަރު 'ނަގާފާނެ' ކަމަށެވެ. އެމީހުންވެސް ލަފާއެ ކޮއްލަނީ. އެއްވެސް ހާލެއްގައި ޔަގީންކަން ދެނީކީ ނޫން.


Maldive Gaza Restaurant veriyaage khaassa interview: Gaza meehun meehun edhenee Raahjje ah dhaan - One Online\n"މޯލްޑިވް ގާޒާ" ރެސްޓޯރެންޓުގެ ވެރިޔާގެ ހާއްސަ އިންޓަވިއު: ގާޒާ މީހުން އެދެނީ ރާއްޖެއަށް ދާން\n"މޯލްޑިވް ގާޒާ" ރެސްޓޯރެންޓްގެ މަތިން ނަގާފައިވާ ފޮޓޯއެއް --- ފޮޓޯ: މޯލްޑިވް ގާޒާ ރެސްޓޯރެންޓް ފޭސްބުކް ޕޭޖް\nއެތަނުގައި ތިބޭއިރު ކަނޑުން ނަގާ ބިޔަ ރާޅުތައް ބިންދާ ތަނާއި އަޑު އިވެއެވެ. އިރުއޮއްސޭ އިރު އުޑުމައްޗަށް އަރާ ރީތި ކުލަތައް ފެނެ އެވެ. ހަނދުވަރުގެ ރީތި މަންޒަރު ފެނި، ރޭގަނޑުގެ ފިނިކަން އިހުސާސްވެ އެވެ. ބިރުވެރިކަމާއި ނާމާންކަމުން ފުރިފައި އޮތް ދިރިއުޅުމުން ދުރުވެ، އަރާމު މާހައުލެއްގައި ފަލަސްތީނުގެ ރައްޔިތުން މިއަދު ތަޖުރިބާ ކުރަމުން އެ އަންނަނީ އެމީހުންގެ ހުވަފެނީ މަންޒިލުގެ އެއް ބައެވެ. އެއީ ރާއްޖެ އެވެ.\nމި އުފާވެރިކަން ގާޒާގެ ރައްޔިތުންނަށް ގެނެސްދެނީ އެސިޓީގެ އައްސޭރި ފަށުގައި ތިން ބުރިއަށް ނަގާފައިވާ "މޯލްޑިވް ގާޒާ" ރެސްޓޯރެންޓުންނެވެ. އެތަނަކީ ގާޒާގެ އެހެން ރައްޔިތުންނެކޭ އެއްގޮތަށް އަޅުވެތިކަމުން މިނިވަން ވެ، ރާއްޖޭގެ ހިތްގައިމުކަން އަމިއްލައަށް ތަޖުރިބާކޮށްލުމަށް ބޭނުންވެފައި ހުރި އުމުރުން 42 އަހަރުގެ އިމާދު އަލްބައްޔާގެ އެތައް އަހަރެއްގެ އުންމީދެކެވެ.\n"މޯލްޑިވް ގާޒާ" ރެސްޓޯރެންޓްގެ ތިން ވެރިންގެ ތެރެއިން އެތަން ހެދުމުގެ ހިޔާލު އައި އިމާދު (ކ3) އަށް --- ފޮޓޯ: މޯލްޑިވް ގާޒާ ރެސްޓޯރެންޓް ފޭސްބުކް ޕޭޖް\nފަލަސްތީން ނޫސްވެރިޔަކު މެދުވެރިކޮށް އިމާދު "ވަން" އަށް ދިން އިންޓަވިއުއެއްގައި ބުނީ، އޭނާއަށް ރާއްޖެ ދިއުމުގެ ފުރުސަތު ނުލިބުނު ނަމަވެސް ރާއްޖެއާބެހޭ އެތައް ވީޑިއޯއެއް ޔޫޓިއުބް މެދުވެރިކޮށް އޭނާއަށް ފެނިފައިވާ ކަމަށެވެ. އަދި ރާއްޖޭގެ ރީތިކަމުގެ ވީޑިއޯތައް ފެނި، އިވޭތީ ރާއްޖެ އަންނަން ވަރަށް ބޭނުންވާ ކަމަށް ބުންޏެވެ.\n"އަހަރެންގެ ރެސްޓޯރެންޓަށް ރާއްޖޭގެ ނަން ކިޔަން ހިޔާލަށް އައީ މިތަނުން ނުކުމެ ރާއްޖެ ދިއުމަކީ ގާޒާ ރައްޔިތުންގެ އުންމީދެއް. ނަމަވެސް ބަންދުކޮށްފައި އޮތުމުން އެކަން ކުރެވޭކަށް ނެތް. އެހެންވެގެން ރާއްޖެ އެމީހުންނަށް ގެނެސްދޭން އައި ހިޔާލެއް މިއީ،" އިމާދު ބުންޏެވެ.\n"މޯލްޑިވް ގާޒާ" ރެސްޓޯރެންޓްގެ ބޭރުގައި އެތަނުގެ ސްޓާފުންނާއި ވެރިން ފޮޓޯއަކަށް ހުއްޓިގެން --- ފޮޓޯ: މޯލްޑިވް ގާޒާ ރެސްޓޯރެންޓް ފޭސްބުކް ޕޭޖް\n"މޯލްޑިވް ގާޒާ" ރެސްޓޯރެންޓްގެ ބައެއް ސްޓާފުން --- ފޮޓޯ: މޯލްޑިވް ގާޒާ ރެސްޓޯރެންޓް ފޭސްބުކް ޕޭޖް\nއޭނާ ބުނި ގޮތުގައި، ރާއްޖޭގެ ފުރިހަމަ މަންޒަރު އެތަނުން ގެނެސްދޭން އޭނާ ބޭނުންވި ނަމަވެސް އެކަމަށް ބޭނުންވާ އެއްޗެހި އިޒްރޭލުން ގާޒާއަށް އެތެރެކުރަން ހުއްދަ ނުލިބުމުން އެކަން ނުވީ ކަމަށެވެ. ނަމަވެސް ރެސްޓޯރެންޓް ހުޅުވި ފަހުން އެތަނަށް ގާޒާ ރައްޔިތުންގެ ފަރާތުން ބޮޑު ތަރުހީބެއް ލިބެމުން އަންނަ ކަމަށާއި އެގޮތުން ގިނަ ފަހަރަށް އެތަން ފުރިފައި އޮތުމުން ބައެއް ކަސްޓަމަރުންނަށް ހިދުމަތް ނުދެވިދާ ކަމަށް ވެސް އޭނާ ބުންޏެވެ.\n"ރެސްޓޯރެންޓުން ރާއްޖެއާ ގުޅުން ހުރި ޓްރޮޕިކަލް ޖޫސް މިހާރު ލިބޭނެ. ތާޒާ މަސް ވެސް ލިބޭނެ. ރާއްޖޭގެ ކެއުންތައް އަދި ލިބޭކަށް ނެތް. ޔޫޓިއުބް ބަލައިގެން ދަސްކުރަމުން މިދަނީ. ވަރަށް އަވަހަށް ރާއްޖެއިން ލިބެން ހުންނަ ޖޫސްތައް ރެސްޓޯރެންޓުން ލިބޭނެ،" އިމާދު ބުންޏެވެ.\n"މޯލްޑިވް ގާޒާ" ރެސްޓޯރެންޓްގެ އެތެރެ --- ފޮޓޯ: މޯލްޑިވް ގާޒާ ރެސްޓޯރެންޓް ފޭސްބުކް ޕޭޖް\nރެސްޓޯރެންޓުން ހިދުމަތް ހޯދަން ގޮސް ހުރި ކަސްޓަމަރަކު "ވަން" އަށް ބުނި ގޮތުގައި، އެތަނުން އެމީހުންނަށް ރާއްޖޭގައި އުޅެވޭ ފަދަ އިހުސާސެއް ކުރެވެ އެވެ. އަދި އެއީ އެމީހުންނަށް ލިބޭ އުފަލެއް ކަމަށާއި އެކަމަށް ލޯބިކުރާ ކަމަށް ވެސް އޭނާ ބުންޏެވެ.\n"މި ތަނާ، މޫދާ، މި މާހައުލު އަދި ބުއިންތަކާ ހުރިހާ އެއްޗަކުން އަހަރެމެންނަށް ރާއްޖޭގައި އުޅޭ ކަހަލަ އިހުސާސެއް ކުރެވޭ. މިތަން ހަމަ ރާއްޖެއާ ވަރަށް ވައްތަރު. މިތަނުގެ ޑިޒައިނާއި ޑެކަރޭޝަން ވެސް ރާއްޖޭގައި ހުންނަ ގޮތަށް މި ހުންނަނީ،" އިތުރު ކަސްޓަމަރަކު އޭނާގެ އިހުސާސްތައް ކިޔައިދިނެވެ.


Ventilator Thah Gehnnan Havaalukuri Kunfuni Thakuge Therein Faisaa Dhehkkee 1 Kunfunyyakah - Vaguthu\nކޮވިޑްގައި ނިޔާވާ މީހުންގެ އަދަދު މަޑުޖެހުމެއްނެތި މައްޗަށް، ރައްކާތެރިވޭ! - 30 މިނެޓް ކުރިން\nވެންޓިލޭޓަރުތައް ގެންނަން ހަވާލުކުރި ކުންފުނިތަކުގެ ތެރެއިން ފައިސާ ދެއްކީ އެއް ކުންފުންޏަކަށް\nމަބްރޫކް މިރޭ ނޫސްވެރިންނަށް މައުލޫމާތު ދެއްވަނީ - ވަގުތު އިމޭޖްސް: މުހައްމަދު އަފްޒަލް\nކޮވިޑް-19ގެ ބަލިމަޑުކަމާ ގުޅިގެން ރާއްޖޭން ބޭރުން ގެނައުމަށް ނިންމާފައިވާ ވެންޓިލޭޓަރުތައް ގެނައުމަށް ހަވާލުކުރި ކުންފުނިތަކުގެ ތެރެއިން މިހާތަނަށް ސަރުކާރުން ފައިސާ ދައްކާފައިވަނީ އެންމެ ކުންފުންޏަކަށް ކަމަށް ސަރުކާރުން ބުނެފިއެވެ.\nދަރުބާރުގޭގައި މިރޭ ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ކޮވިޑް-19 ގެ މައުލޫމާތު ހިއްސާ ކުރުމަށް ސަރުކާރުން ކަނޑައަޅާފައިވާ ތަރުޖަމާން މަބްރޫކް އަޒީޒް ވިދާޅުވީ ހަތަރު ޕޯޓަބަލް ވެންޓިލޭޓަރު ގެނައުމަށް މަސައްކަތް ކޮށްފައިވާ ކަމަށެވެ. އެ ވެންޓިލޭޓަރުތައް ގެނައުމަށް 16 ފަރާތަކުން ބިޑު ހުށަހެޅި ކަމަށާއި އޭގެތެރެއިން ޕްރޮޕޯސަލް ހުށަހެޅީ ހަތަރު ކުންފުންޏަކުން ކަމަށް މަބްރޫކް ވިދާޅުވިއެވެ. އަދި ޕްރޮޕޯސަލްތަކަށް ބެލުމަށްފަހު އެ ތަކެތި ގެނައުމަށް އެވޯޑު ކުރީ އެންމެ ކުންފުންޏަކަށް ކަމަށް މަބްރޫކް ވިދާޅުވިއެވެ.\nމަބްރޫކް ވިދާޅުވީ އިތުރު 135 ވެންޓިލޭޓަރެއް ހޯދުމުގެ މަސައްކަތް ވެސް ކުރަމުން އަންނަ ކަމަށެވެ. އަދި ވިދާޅުވީ އެކަން ކުރެވެނީ މާލިއްޔަތު ގަވާއިދުގެ ދަށުން ކުއްލި ހާލަތުގައި ތަކެތި ގަތުމަށް ކަނޑައަޅާފައިވާ ގަވާއިދުގެ ތެރެއިން ކަމަށެވެ. 135 ވެންޓިލޭޓަރުގެ ތެރެއިން 50 ވެންޓިލޭޓަރެއް ގެނައުމަށް އެއް ކުންފުންޏަކާއި ހަވާލު ކޮށްފައިވާއިރު 20 ވެންޓިލޭޓަރެއް ގެނައުމަށް އިތުރު ކުންފުންޏަކަށް ހަވާލު ކޮށްފައިވާ ކަމަށް މަބްރޫކް ވިދާޅުވިއެވެ. މަބްރޫކް ވިދާޅުވީ އެ ދެ ކުންފުންޏާއި އެކުގައި އެގްރީމަންޓުގައި ސޮއި ކޮށްފައިވާ ކަމަށެވެ. ނަމަވެސް، އެ ދެ ކުންފުންޏަށް ފައިސާގެ އެއްވެސް އަދަދެއް ދީފައި ނުވާ ކަމަށް މަބްރޫކް ވިދާޅުވިއެވެ.\n"ތިންވަނައަށް އަޅުގަނޑުމެން މަސައްކަތް މިކުރަނީ ޑަބްލިއުއެޗްއޯ އިން ސޯސް ކޮށްދޭ 65 ވެންޓިލޭޓަރެއް، އައިސީޔޫގައި ބަހައްޓާ ކަހަލަ ވެންޓިލޭޓަރާއި 10 ޕޯޓަބަލް ވެންޓިލޭޓަރު ޑަބްލިއުއެޗްއޯ މެދުވެރިކޮށް ސޯސް ކުރުމުގެ މަސައްކަތެއް އަޅުގަނޑުމެން ފައްޓާފައި އެބައޮތް، މިކަން ކުރުމަށް ބޭރުގެ ކުންފުންޏެއްގެ އަތުން މިކަން ކުރަން މިޖެހެނީ، މިކަން ކުރުމަށްޓަކައި ވަނީ އެޑްވާންސް ޕޭމެނެއްޓެއް ހެދިފައި،" މަބްރޫކް ވިދާޅުވިއެވެ.\nރާއްޖޭގެ އެކި އަތޮޅު ހޮސްޕިޓަލުތަކުގައާއި މާލެ އަދި އަމިއްލަ ހޮސްޕިޓަލުގައި ހުރި ވެންޓިލޭޓަރުތަކުގެ ޖުމްލަ އަދަދަކީ 97އެވެ. މިކަމުގައި ސަރުކާރުގެ އަމާޒު ހިފާފައި ހުރީ 200 ވެންޓިލޭޓަރު ގެނައުމަށެވެ. ކޮވިޑް-19 ބަލިމަޑުކަމާ ގުޅިގެން ރާއްޖެ ގެންނަން ނިންމާފައިވާ ގިނަ އަަދަދެއްގެ ވެންޓިލޭޓަރުތަކުގެ މައްސަލައިގައި ރައްޔިތުންގެ މަޖިލީހުން ހެލްތް މިނިސްޓަރު އަބްދުﷲ އަމީންއާ ގިނަ ސުވާލުތަކެއް ކުރުމަށް ވެސް ވަނީ ހުށަހަޅާފައެވެ. ސުވާލުތައް ކުރުމަށް ހުށަހެޅީ މައްޗަންގޮޅި ދެކުނު ދާއިރާގެ މެމްބަރު އަހްމަދު ހައިތަމްއެވެ.\nކޮވިޑްގައި ނިޔާވާ މީހުންގެ އަދަދު މަޑުޖެހުމެއްނެތި މައްޗަށް، ރައްކާތެރިވޭ!\nކޮވިޑް ޖެހިގެން އިތުރު މީހަކު ނިޔާވެ، ޖުމްލަ 98 އަށް އަރައިފި\nއޭޕްރީލް 13, 2020 23:20\nމިހާލަތު ދިމާނުވާއިރުވެސް އެއްވެސް ކުންފުންޏަކުން އެޑްވާންސް ފައިސާނުދައްކާ އެއްވެސް ކަމެއްކޮއްފަކާނުވޭ މިކަމުގަ ސުވާލުއުފެދޭއެތައްކަމެއް އެބަހުރި.


އައްޑޫ އަތޮޅުގައި ރާޅާއެޅުމަށް ހުރި ފުރުސަތުތަކަށް ބަލައިލުމެއް – އައްޑޫ އޮބްޒާވަރ\nއައްޑޫ އަތޮޅުގައި ރާޅާއެޅުމަށް ހުރި ފުރުސަތުތަކަށް ބަލައިލުމެއް\nޢަބްދުﷲ ޒުހުރީ 8 އޮކްޓޫބަރު, 2018\nމެދު ފަންތީގެ ފަތުރުވެރިކަމަށް އައްޑޫ އަތޮޅު އަމާޒު ހިފާ ނަމަ އެފަދަ މަންޒިލެއްގެ ގޮތުގައި އައްޑޫ އަތޮޅު މަޝްހޫރުކޮށް އިޝްތިހާރު ކުރާނެ ޚާއްސަ ކަންތައްތަކަކީ ކޮބައިކަން ދެނެގަނެ އެކަން ތައްތަކަށް ބަލައިލުމަކީ ވަރަށް މުހިންމު ކަމެކެވެ. މިގޮތުން ބަލައިލާ އިރު އައްޑޫ އަތޮޅަކީ ޑީޕް ޑައިވިން އަށް ވަރަށް ހާއްސަ ހިސާބެއް ކަމުގައި ބުނެވެއެވެ. އެހެން ނަމަވެސް އައްޑޫ އަތޮޅުގައި ރާޅާއެޅުމަށް ވެސް ރަނގަޅު ސަރަހައްދު ތަކެއް ނުވަތަ ސަރފިން ސްޕޮޓް ތަކެއް ހުރި ކަމާއި އެކަމަށް ރަނގަޅު ފުރުސަތުތަކެއް އޮތް ކަމުގެ ވާހަކަ ދައްކާ އަޑެއް ނީވެއެވެ. އެހެންކަމުން އައްޑޫ އަތޮޅުގައި ހުރި ރާޅާއެޅުމަށް ރަނގަޅު ސަރަހައްދުތަކާއި ގުޅޭ މަޢުލޫމާތު ކޮޅެއް އެކުލަވައިލުމަށް ގަސްތު ކުރަމެވެ.\nރާޅާއެޅުމުގެ ފަތުރުވެރިކަމަކީ ދުނިޔޭގައި ވަރަށް ބޮޑު އަދި މިހާރުވެސް ފުޅާވަމުން އަންނަ އިންޑަސްޓްރީ އެކެވެ. ތަފާތު ހިސާބުތައް ދައްކާ ގޮތުގައި ދުނިޔޭގެ ރާޅާއެޅުމުގެ ފަތުރުވެރިކަމުގެ ވިޔަފާރީގެ މިންވަރަކީ ގާތްގަޑަކަށް އަހަރަކު 50 ބިލިއަން އެމެރިކާ ޑޮލަރެވެ. އެއީ ރާޅާއެޅުމުގެ އެކިކުޅިވަރު ތަކާއި އެކުޅިވަރުތަކުގައި ބޭނުންކުރާ އާލާތްތަކުގެ ވިޔަފާރިވެސް ހިމެނިގެންނެވެ.\nމިހައި ހިސާބުން ދެން މިބަލާލަނީ އައްޑޫ އަތޮޅުގައި ފާހަނގަ ކޮށްލެވޭ ސަރފިން ޕޮއިންޓް ތަކާއި އެތަންތަނުގެ ޚާއްސަ ސިފަ ތަކަކީ ކޮބައިކަމެވެ. އައްޑޫ އަތޮޅުގައި ރާޅާއެޅުމަށް ރަނގަޅު ކަމަށް، ފުންނާބު އުސް ރާޅާއެޅުންތެރިންނާއި މިދާއިރާގެ ތަޖްރިބާކާރުން ފާހަނގަ ކޮށްފައިވާ ތަފާތު7ސަރަހައްދެ ނުވަތަ ޕޮއިންޓެއް ވެއެވެ.\n1. އެއަރ އީކްއޭޓަރ ލެފްޓްސް\nމިޕޮއިންޓަކީ މީދޫގެ އިރުއުތުރު ދިމާލުން ފުއްޓަރު ފަރާތުގެ ސަރަހައްދެކެވެ. “އެއަރ އީކްއޭޓަރ ލެފްޓްސް”ގެ ނަމުން މިޕޮއިންޓަށް ނަން ދެވިފައިވަނީ އެންމެ ފުރަތަމަ މިޕޮއިންޓް ފާހަނގަ ކޮށްފައިވަނީ އެއަރ އީކްއޭޓަރގެ ނަމުގައި ގަމަށް އޮޕަރޭޓް ކުރި އެއަރލައިންގައި 2004 މ. ން 2005 މ. މަސައްކަތް ކުރި އަންޑީ ބަރުރު ނަމަކަށް ކިޔާ ޕައިލެޓެއް ކަމަށްވާތީއެވެ. އެއަރ އީކްއޭޓަރގެ ފަހަތައް “ލެފްޓްސް” އަންނަނީ މިތަނުގައި ނަގާ ރާޅު ބާނީގެ ޕެޓަރން އަށް ބަލާ އިރު މިއީ ވައަތު ސަރފިން ޕޮއިންޓެކެވެ.\nކޮންމެ ސަރފިން ޕޮއިންޓެއްގައި ވެސް ރާޅު އުފެދިގެން އަންނަ ގޮތާއި ރާޅު ބިންދާ ޚާއްސަ ސިފަ ތަކެއް ވާކަމަށް ރާޅާއެޅުމުގެ ދާއިރާގެ މާހިރުން ފާހަނގަ ކޮށްފައި ވެއެވެ. މިތާގައި ރާޅު އުފެދޭ ގޮތައް ބަލާ އިރު އެއް ރާޅުގެ ބޮޑު މިނަށް ވުރެން ބޮޑު ސަރަހައްދެއް ގާތްގަޑަކަށް2ފޫޓު އުސް މިނަށް އުފުލެއެވެ. އަދި ކުޑަ އިރުކޮޅެއް ފަހުން ރާޅެއްގެ ހުޅި ލައި ގާތް ގަޑަކަށް6ފޫޓަށް އުފުލިގެން ދެއެވެ. މިތާނގައި ނަގާ ރާޅަކީ ހަލުވި ބާރު މިނުގައި އައިސް ގޮނޑު ދޮށަށް ބީއްސާލާ ރާޅެވެ. މިވައްތަރުގެ ރާޅަށް ސަރފިން ދާއިރާގައި ކިޔަނީ ފާސްޓް ބެރެލް ވޭވްސް އޮންޝޯ ބްރޭކް އެވެ. މިތާގައި ހުރިހާ ދިޔަވަރެއްގައިވެސް ދެފޫޓާއި ހަފޫޓާއި ދެމެދުގެ އުސް މިނެއްގައި ރާޅު ހުންނަ ކަން ފާހަނގަ ކުރެވެއެވެ. ރާޅު ދަތުރު ކުރަނީ އިރު ދެކުނުން ހުޅަނގު ދެކުނަށެވެ. މިތާގައި ރާޅާއަޅުމަށް އެންމެ ރަނގަޅީ މެދުމިންގަޑަށް ރާޅާއެޅުމުގެ ގާބިލް ކަން ލިބިފައިވާ ރާޅާއެޅުންތެރީންނެވެ. މިސަރފިން ޕޮއިންޓްގެ ސްޓަރ ރޭންކިން ނުވަތަ ތަރީގެ ދަރަޖަ އަކީ ތްރީ ސްޓަރ (ތިންތަރި) އެވެ.\n2. ޝަންގްރިއްލާ ޕޮއިންޓް\nޝަންގްރިއްލާ ރިސޯޓް ވިލިނގިލީގެ އިރުމަތީ ބިތުގެ ފަރުމައްޗަށް ރާޅު އަރާ ސަރަހައްދަކީ ވަރަށް ކުރީއްސުރެންވެސް ސާރފިން ބޯޑު ދުއްވައި އުޅުނު ސަރަހައްދެކެވެ. ގަމުގައި އިނގިރޭސި ސިފައިން އުޅުނު ދުވަސްވަރު އެމީހުންގެ ރިކްރިއޭޝަން ހަރަކާތް ތަކުގައިވެސް ކޮންމެވެސް ވަރަކަށް ސަރފިން ބޯޑު ޒާތުގެ އެއްޗެހި ދުއްވައި އުޅުނީ ގަމުގެ ރަންވޭގެ ކޮޅާއި ދިމާލުން ފުއްޓަރާއި ވިލިގިނލި ކައިރީގައެވެ. މިތާގައި އުފެދޭ ރާޅުގެ އެވެރެޖް އުސް މިނަކީ ދެ ފޫޓާއި ފަސް ފޫޓާއި ދެމެދުގެ އުސް މިނެކެވެ. ރާޅު ދަތުރު ކުރަނީ އިރުން ދެކުނު ހުޅަނގަށެވެ. ހުރިހާ ދިޔަވަރެއްގައި ވެސް ރާޅު ހުންނަ މިޕޮއިންޓަކީ ކަނާއަތު ސަރފިން ޕޮއިންޓެކެވެ. މިތާގައި ރާޅާއެޅުމަށް ރަނގަޅީ މެދުމިންގަޑަށް ރާޅާއެޅުމުގެ ތަޖްރިބާ އާއި ގާބިލް ކަން ލިބިފައިވާ ރާޅާއެޅުންތެރީންނެވެ. މިޕޮއިންގެ ދަރަޖަ އަކީ2ތަރިއެވެ.\nމިއީ ޝަންގްރިލާ ވިލިނގިލީގެ ދެކުނު ފަޅީގައި އޮންނަ ކުޑަ ހުރާ ގަނޑެކެވެ. މިހުރާގަނޑުގެ އިރު ދެކުނު ކޮޅުން އަތޮޅުގެ އެތެރެވަރިއަށް ވާ ގޮތައް ދެތިން ފަރެއް ހިމެނެއެވެ. އައްޑު އަތޮޅުގެ ކަނޑުފަޅުގެ އަހުލުވެރިންގެ މެދުގައި މަޝްހޫރު ކަނަންދޫ ކަލޭގެ ގަލާ ކިޔާ ބޮޑު ގާ އޮންނަނީ މިފަރުގައެވެ. މިއީ އައްޑޫ އަތޮޅުގައި އެންމެ އުސްމިނަށް ރާޅު ނަގާ ދެޕޮއިންޓުން އެއް ޕޮއިންޓެވެ. އަދި އެންމެ ދިގު ރާޅު އުފެދޭ ސަރފިން ޕޮއިންޓް ވެސް މެއެވެ. ދެ ފޫޓުން ފެށިގެން ދިހަ ފޫޓާއި ދެމެދުގެ އުސްމިނަށް މިސަރަހައްދުގައި ރާޅު ނަގާ ދުވަސްވަރު އާދެއެވެ. ވައިޖެހޭ މިސްރާބާއި ބާރު މިނާއި ގުޅިގެން މިސަރަހައްދުގައި ނަގާ ރާޅަށް ކުއްލި ކުއްލިއަށް އާދަޔާއި ޚިލާފު ބަދަލުތައް އާދެއެވެ.\nމިތާގައި އުފެދޭ ރާޅުތައް އާއްމު ގޮތެއްގައި ދަތުރު ކުރަނީ އިރުދެކުނުން ހުޅަނގުދެކުނަށެވެ. ހުރިހާ ދިޔަވަރެއްގައި ވެސް ރާޅު އަރާ މިޕޮއިންޓަކީ ވާއަތު ސަރފިން ޕޮއިންޓެކެވެ. މިތާގައި ރާޅާއެޅުމަށް ރަނގަޅީ މެދުމިންގަޑަށް ރާޅާއެޅުމުގެ ތަޖްރިބާ އާއި ގާބިލް ކަން ލިބިފައިވާ ރާޅާއެޅުންތެރީންނެވެ. މިޕޮއިންގެ ދަރަޖަ އަކީ2ތަރިއެވެ.\n4. ގޭން އެޕްރޯޗް ލައިޓް\nގަމުގެ ރަންވޭގެ އެޕްރޯޗިން ލައިޓާއި ދިމާލުން ގަމުގެ އިރު ދެކުނުގައި އޮންނަ ރާޅު އަރާ ޕޮއިންޓަކީ ވެސް އައްޑޫ އަތޮޅުގައި އެންމެ އުސްކޮށް ރާޅު އުފެދޭ ދެތަނުން އެއް ތަނެވެ. ރާޅު އުފެދޭ އުސްމިނަކީ ދެފޫޓުން ފެށިގެން ދިހަ ފޫޓުގެ އުސް މިނެވެ. މިތަނަކީވެސް މަޑިހެރަ ޕޮއިންޓާއި ދާދި އެއްގޮތަކަށް ދިގު ރާޅު އުފެދޭ ޕޮއިންޓެކެވެ. ހުރިހާ ދިޔަވަރެއްގައިވެސް ރާޅު ހުންނަ މިޕޮއިންޓްގައި އާއްމު ގޮތަކަށް ރާޅު ދަތުރު ކުރަނީ އިރުދެކުނުން ހުޅަނގުދެކުނަށެވެ. ސަރފު ކުރަން އެންމެ ރަނގަޅީ ހުޅަނގު އުތުރުން ވައި ޖެހޭ އިރުއެވެ. އަދި ސަރފިން އަށް ބޮޑަށް ރައްކާތެރި ކަމަށް ވަނީ ބޮޑު ދިޔައިގައެވެ. މިތާގައި ރާޅާއެޅުމަށް ރަނގަޅީ އެޑްވާންސް ލެވެލް ނުވަތަ މަތީ ހަރުފަތުގެ ރާޅާއެޅުންތެރީންނެވެ. މިއީ ކަނާތު ސަރފިންގެ3ވަނަ ދަރަޖައިގެ ސަރފް ޕޮއިންޓެކެވެ.\nޝަންގްރިއްލާ ވިލިނގިލީގެ އިރުން މުލިކެޑެގެ ހުޅަނގުދެކުނު ކަންމަތީގައި އޮންނަ ފަރަކީވެސް އާދަޔާ ޚިލާފަށް ރާޅު އަރާ ސަރަހައްދެކެވެ. ރާޅާއެޅުމުގެ ދާއިރާގެ ތަޖްރިބާކާރުން މިސަރަހައްދު ސިފަ ކުރަނީ އައްޑޫ އަތޮޅުގެ “ސްވެލް މެގްނެޓް” ގެ ގޮތުގައެވެ. އާދެ އެތައް ރާޅެއް އައިސް ފުނި ޖެހޭ ތަނެއްގެ ގޮތުގައެވެ. މިސަރަހައްދުގައި ނަގާ ރާޅު ދިގުވެފައި އެއް ހުޅިއަށް ވުރެ ގިނަ ހުޅި އުފެދެއެވެ. ރާޅު އުފެދޭ އުސްމިނަކީ ދެފޫޓުން ފެށިގެން ހަތަރު ފޫޓާއި ދެމެދުގެ އުސް މިނެވެ. މިތާގައި ރާޅާއަޅަން ރަނގަޅީ މެދު ދިޔަވަރާއި ބޮޑު ދިޔަވަރުގައެވެ. ރާޅާއަޅަން އެންމެ ރަނގަޅީ އިރުދެކުނުން ހުޅނގުދެކުނަށް ރާޅު އަރާ އިރުގައެވެ. މިތާގައި ރާޅާއަޅަން ރަނގަޅީ މީޑިއަމް ލެވެލް އަށް ތަމްރީނުވެފައިވާ ރާޅާއެޅުންތެރީންނެވެ. މިއީ ވާއަތު ސަރފިންގެ3ތަރި ދަރަޖައިގެ ސަރފް ޕޮއިންޓެކެވެ.\nގައުކެނޑި ބުރިޖުގެ މެދާ ހަމައިން ފުއްޓަރު ފަރާތުން ދެކުނަށް އޮންނަ ރާޅު ނަގާ ޕޮއިންޓަކީވެސް ކުރު ދުއްވުމުގެ ރާޅާއެޅުމަށް ރަނގަޅު ޕޮއިންޓެކެވެ. ރާޅު އުފެދޭ އުސްމިނަކީ ދެފޫޓުން ފެށިގެން ފަސް ފޫޓާއި ދެމެދުގެ އުސް މިނެވެ. މިތާގައި ރާޅާއެޅުމަށް ރަނގަޅީ ކުޑަ ރާޅު ނަގާ ދުވަސްވަރު މެދުދިޔަ އާއި ބޮޑުދިޔައިގައެވެ.\nރާޅާއެޅުމަށް އެންމެ ރަނގަޅީ އިރުދެކުނުން ހުޅނގުދެކުނަށް ރާޅު އަރާ އިރުގައެވެ. މިތާގައި ރާޅާއެޅުމަށް ރަނގަޅީ މީޑިއަމް ލެވެލް އަށް ތަމްރީނުވެފައިވާ ރާޅާއެޅުންތެރީންނެވެ. މިއީ ވާއަތު ސަރފިންގެ 1 ތަރީގެ ސަރފް ޕޮއިންޓެކެވެ.\nއައްޑޫ އަތޮޅުގެ އެންމެ ހުޅަނގު އުތުރުގައި އޮންނަ ހިތަދޫ ކޯއްޓޭ ބޭރަކީ އައްޑޫ އަތޮޅުގައި އެންމެ ބޮޑެތި ރާޅު ނަގާ ތަންތަނުގެ ތެރެއިންވެސް ޚާއްސަ ތަނެކެވެ. މިއީ އިންޑިއާ ކަނޑުގައި ދެމޭ އޮއިވަރާ ބައްދަލުވާ ގޮތައް ސީދާ މާކަނޑަށް ހުޅުވިފައި އޮންނަ ޕޮއިންޓެކެވެ. އެހެންކަމުން މިތަނަކީ މެދުކެނޑުމެއްނެތި ބާރުގަދަ ރާޅު އުސްކޮށް ނަގާ ޕޮއިންޓެއްގެ ގޮތުގައި ފާހަނގަ ކުރެވެއެވެ. ރާޅު އުފެދޭ އުސްމިނަކީ ދެފޫޓުން ފެށިގެން އަށް ފޫޓާއި ދެމެދުގެ އުސް މިނެވެ. މިއީ ހުރިހާ ދިޔަވަރެއްގައިވެސް ރާޅާ އަޅަން ރަނގަޅު ޕޮއިންޓެކެވެ. އާއްމު ގޮތެއްގައި މިސަރަހައްދުގައި ރާޅު ދަތުރު ކުރަނީ ދެކުނުން ހުނޅަނގުއުތުރަށެވެ. މިތާގައި ރާޅާއެޅުމަށް ރަނގަޅީ އެޑްވާންސް ލެވެލް އަށް ތަމްރީނުވެފައިވާ ރާޅާއެޅުންތެރީންނެވެ. މިއީ ކަނާއަތު ސަރފިންގެ3ތަރި ދަރަޖައިގެ ސަރފް ޕޮއިންޓެކެވެ.\nހަވާލާ ދެވިފައިވާ ލިޔުންތައް:\n1 Kommentar zu "އައްޑޫ އަތޮޅުގައި ރާޅާއެޅުމަށް ހުރި ފުރުސަތުތަކަށް ބަލައިލުމެއް"\nޖާދުއްލާ ޔޫސުފު | 8 އޮކްޓޫބަރު, 2018 um 9:28 م | رد\nޓޫރިޒަމް ޕްރޮޑަކްޓްތަކަށް ބޭނުންކުރެވޭނެ މިފަދަ ހުރިހާ ދާއިރާއެއް ފާހަނގަ ކުރުން މުހިއްމު. މިލިޔުމަކީވެސް ރަނގަޅު މަޢުލޫމާތު އެއްކުރެވިފައިވާ ލިޔުމެކޭ ބުނެވޭނީ


Covid-19 gai ithuru meehaku maru vejje\nކޮވިޑް ޖެހިގެން އިތުރު މީހަކު މަރުވެއްޖެ\nކޮވިޑް-19އަށް ސާމްޕަލް ނަގަނީ: ބަލީގައި އިތުރު މީހަކު ވަނީ މަރުވެފައި - ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nކޮވިޑް-19 ބަލީގައި ރާއްޖެއިން އިތުރު މީހަކު މަރުވެއްޖެ އެވެ. މިއަދު މަރުވެފައި ވަނީ އުމުރުން 71 އަހަރުގެ ދިވެހި އަންހެނެކެވެ.\nއެޗްޕީއޭއިން ބުނި ގޮތުގައި އެ އަންހެން މީހާ އައިޖީއެމްއެޗަށް މިއަދު ހެނދުނު ގެންދިޔައީ ނޭވާލާން ދަތިތަކެއް ވެގެނެވެ.\nމިއީ ރާއްޖެއިން މި ބަލީގައި މަރުވި 16 ވަނަ މީހާ އެވެ. ބަލީގައި މަރުވި ގިނަ ދިވެހިންނަކީ އުމުރުން ދުވަސްވީ މީހުންނެވެ. ދެން މި ބަލީގައި ރާއްޖެއިން މަރުވެފައި ވަނީ ގިނައިން ބަންގްލަދޭޝް މީހުންނެވެ.\nރާއްޖެއިން ކޮވިޑްގައި ފުރަަަތަމަ މީހަކު މަރުވީ އޭޕްރީލް މަހުގެ 30 ވަނަ ދުވަހުގެ ރޭ އިރުއޮއްސި 7:10 ގައެވެ. އެއީ އުމުރުން 83 އަހަރުގެ އަންހެނެކެވެ. އޭގެ ފަހުުން މެއި މަހުގެ ފަސް ވަނަ ދުވަހު ބަންގްލަދޭޝްގެ ފިރިހެނަކު އެ ބަލީގައި މަރުވިއެވެ. އަދި މެއި މަހުގެ އަށް ވަނަ ދުވަހު އުމުރުން 80 އަހަރުގެ ދިވެހި ފިރިހެނަކު ވަނީ މަރުވެފައެވެ. އަދި މެއި މަހުގެ 13 ވަނަ ދުވަހުގެވެސް ކޮވިޑްގައި ދިވެއްސަކު ވަނީ މަރުވެފައެވެ.\nމެއި މަހުގެ 26 ވަނަ ދުވަހު ކޮވިޑްގައި ހަތަރުވަނަ މީހަކު މަރުވިއެވެ. ބަންގްލަދޭޝްއަށް ނިސްބަތްވާ އެ މީހާ މަރުވެފައި އޮއްވާ ފެނުނީ މަގެއްގެ މަތީ އޮއްވައެވެ. އަދި ޖޫން އެއް ވަނަ ދުވަހު ޓްރީޓޮޕްގައި ކޮވިޑަށް ފަރުވާ ދެމުންދިޔަ ބަންގްލަދޭޝްގެ އުމުރުން 54 އަހަރުގެ މީހަކު ވަނީ މަރުވެފައެވެ. އޭގެ ފަހުން ހުޅުމާލޭ އައިސޮލޭޝަން ފެސިލިޓީގައި ހުރި 89 އަހަރުގެ އަންހެނެއްވެސް ވަނީ މަރުވެފައެވެ. އަދި ޖޫން ހަ ވަނަ ދުވަހު ހެނދުނު އައިޖީއެމްއެޗަށް ހާލު ސީރިއަސް ވެގެން ގެންދިޔަ ބަންގްލަދޭޝް މީހަކުވެސް ވަނީ މަރުވެފައެވެ. އޭނާއަކީވެސް ކޮވިޑް ބަލި މީހެކެވެ. ކޮވިޑްގައި ޖޫން މަހުގެ 30 ވަނަ ދުވަހުވެސް މީހަކު މަރުވިއެވެ. އެ ދުވަހު މަރުވީ ފިލިޕީންސްއަށް ނިސްބަތްވާ 43 އަހަރުގެ ފިރިހެނެކެވެ.\nއޭގެ ފަހުން ޖުލައި މަހުގެ ފަސްވަނަ ދުވަހު 77 އަހަރުގެ ދިވެއްސެއް އަދި ޖުލައި އަށް ވަނަ ދުވަހު 80 އަހަރުގެ ދިވެހި ފިރިހެނަކު ވަނީ ކޮވިޑްގައި މަރުވެފައެވެ. އޭގެ ފަހުން ޖުލައި މަހުގެ 14 ވަނަ ދުވަހުވެސް ކޮވިޑްގައި ދިވެއްސަކު ވަނީ މަރުވެފައެވެ.\nކޮވިޑް ޖެހިގެން ކޮއްޔަ ހަސަން މަނިކު މަރުވެއްޖެ\nކޮވިޑް ޖެހިގެން 24 ގަޑިއިރު ތެރޭ އިތުރު މަރެއް


ތިނަދޫގައި ބޭއްވި އިންޓަރ އޮފީސް ފުޓްސަލް މުބާރާތުގެ ޗެމްޕިއަންކަން ތިނަދޫ ޕޮލިސް ސްޓޭޝަންގެ ޓީމް ހޯދައިފި\nގދ.ތިނަދޫ ޒުވާނުންގެ މަރުކަޒުން އިންތިޒާމުކޮށްގެން ތިނަދޫގައި ހުރި ސަރުކާރު އޮފީސްތަކުގެ މެދުގައި ބޭއްވި އިންޓަރ އޮފީސް ފުޓްސަލް މުބާރާތުގެ ޗެންޕިއަންކަން ކުޅުނު އެއްވެސް މެޗަކުން ބަލިނުވެ ތިނަދޫ ޕޮލިސް ސްޓޭޝަނުގެ ޓީމު ހޯދައިފިއެވެ.\nތިނަދޫ ޕޮލިސް ސްޓޭޝަންގެ ޓީމު މިމުބާރާތުގެ ޗެންޕިއަންކަން ހޯދާފައިވަނީ މި ނޮބެމްބަރު މަހުގެ 24 ވަނަ ދުވަހު ރޭ ތިނަދޫ ފުޓްސަލް ދަނޑުގައި ކުޅުނު ފައިނަލް މެޗުގައި އެމް.އެން.ޑީ.އެފް ކާޑެއްދޫ ޓީމާ ވާދަކޮށް 3-4 ލަނޑުން މެޗު ކާމިޔާބުކޮށްގެންނެވެ. ފައިނަލް މެޗުގެ މޮޅު ކުޅުންތެރިޔާގެ މަޤާމަށް ހޮވިފައިވަނީ ތިނަދޫ ޕޮލިސް ސްޓޭޝަން ޓީމުގެ ޕޮލިސް ކޯޕްރަލް އިބްރާހިމް މުޙައްމަދުއެވެ.\nމި މުބާރާތް ނިމުމުން އެކިވަނަތަކަށް ހޮވުނު ކުޅުންތެރިންނަށާއި ޓީމުތަކަށް އިނާމު ދީފައިވެއެވެ. އެންމެ މޮޅު5ކުޅުންތެރިންނަށް ހޮވިފައިވަނީ ތިނަދޫ ޕޮލިސް ޓީމުގެ ޕޮލިސް ސްޓާފް ސާރޖަންޓް އިބްރާހިމް ނިޔާޒު އާއި ކާޑެއްދޫ އެއަރޕޯރޓް ޓީމުގެ އަހުމަދު ބިލާލު އާއި އެމް.އެން.ޑީ.އެފް ކާޑެއްދޫ ޓީމުގެ އަޙްމަދު އިނާޒުއާއި އިބްރާހިމް އަޙްމަދު ގެ އިތުރުން ޕަބްލިކް ވޯރކްސް ސަރވިސް ޓީމުގެ އިބްރާހިމް ޙުސައިނެވެ. މި މުބާރާތުގެ އުއްމީދީ ކުޅުންތެރިއަކަށް ހޮވިފައިވަނީ ތިނަދޫ ޕޮލިސް ސްޓޭޝަން ޓީމުގެ ޕޮލިސް ކޮންސްޓަބަލް އަބްދުﷲ ލަތީފްއެވެ.\nނޮވެމްބަރ 10 ން 24 އަށް ކުރިއަށް ގެންދިޔަ މި މުބާރާތަކީ ތިނަދޫގައި ހުރި ސަރުކާރު މުއައްސަސާތަކުގެ މެދުގައި އޮންނަ ގުޅުން ބަދަހިކޮށް، އެކުވެރިކަން އާލާކުރުމުގެ މަޤުސަދުގައި ޒުވާނުން މަރުކަޒުން ކުރިއަށް ގެންދިޔަ މުބާރާތެކެވެ. މި މުބާރާތުގައި 14 ޓީމަކުން ބައިވެރިވެފައިވެއެވެ.\nހައްދުފަހަނައަޅައި ދިއުމާ ދީނީ ޢިލްމުވެރިންނާ މަޖިލީހުން ގުޅުވަނީ ޙަޤީޤަތާ ޚިލާފަށް، މުޅިން އެހެން ބޭނުމަކުކަން ފުލުހުންގެ ބަޔާނުން ސާބިތުވެއްޖެ!


އިނގިރޭސިވިލާތުގެ މަނަވަރުތައް އޭޝިޔާ ޕެސިފިކް ސަރަޙައްދުގައި މަރުކަޒުވަނީ އިނގިރޭސިވިލާތުގެ މަނަވަރުތައް އޭޝިޔާ ޕެސިފިކް ސަރަޙައްދުގައި މަރުކަޒުވަނީ\nއިނގިރޭސިވިލާތުގެ މަނަވަރުތައް އޭޝިޔާ ޕެސިފިކް ސަރަޙައްދުގައި މަރުކަޒުވަނީ\nއިނގިރޭސިވިލާތުގެ މަނަވަރެއް މެޑިޓެރޭނިޔަން ކަނޑަށް ދަތުރުކުރަނީ / ފައިލް ފޮޓޯ: ރޮއިޓަރސް\nދާޢިމީ ގޮތެއްގައި އިނގިރޭސިވިލާތުގެ މަނަވަރުތައް އޭޝިޔާ ޕެސިފިކް ސަރަޙައްދުގައި ބޭއްވުމަށް ނިންމައިފިއެވެ.\nއަންނަ ސެޕުޓެންބަރު މަހުގެ ތެރޭގައި އިނގިރޭސިވިލާތުގެ 25 މަނަވަރު ޖަޕާނަށް ދަތުރުކުރުމަށްވަނީ ހަމަޖެހިފައެވެ. އެ މަނަވަރުތަކުގެ ތެރޭގައި ރާނީ އެލިޒަބެތުގެ ނަން ދީފައިވާ ބޮޑު މަނަވަރެއްވެސް ހިމެނެއެވެ. އެ މަނަވަރުތައް ޖަޕާނަށް ދަތުރުކުރާނީ ދެކުނު ޗައިނާ ކަނޑު ހުރަސްކޮށްފައެވެ. އެއީ މިލްކުވެރިކަމުގެ މައްސަލާގައި ބޮޑެތި ޚިޔާލު ތަފާތުވުންތަކެއް އުފެދިފައިވާ ސަރަހައްދެކެވެ. އެ ގޮތުން ޗައިނާއިން ދަޢުވާކުރާ ގޮތުގައި ދެކުނު ޗައިނާ ކަނޑުގެ 80 އިންސައްތައަކީ އެ ޤައުމުގެ މިލްކެކެވެ. ނަމަވެސް އެ ސަރަޙައްދުގައި އޮންނަ އެހެން ބައެއް ޤައުމުތަކުން އެ ދަޢުވާއަށް ދެކޮޅު ހަދައެވެ. އަހަރަކު3ބިލިޔަން އެމެރިކާ ޑޮލަރުގެ ވިޔަފާރި މުދާ ދެކުނު ޗައިނާ ކަނޑުން ދަތުރުކުރެއެވެ. އޭގެ އިތުރުން އެއީ ތެލާއި ގޭހުގެ މުއްސަނދިކަން ލިބިފައިވާ ސަރަޙައްދެކެވެ.\nއިނގިރޭސިވިލާތާއި ޖަޕާނުގެ ދިފާޢީ ވުޒާރާއިން ގުޅިގެން ނެރެފައިވާ ބަޔާނެއްގައި ބުނެފައިވަނީ އިނގިރޭސިވިލާތުގެ މަނަވަރުތައް ޖަޕާނަށް ދިޔުމަށްފަހު އޭގެ ތެރެއިން2މަނަވަރެއް އޭޝިޔާ ޕެސިފިކް ސަރަޙައްދުގައި ބޭއްވުމަށް ނިންމާފައިވާކަމަށެވެ. އަދި އެ ދެ ޤައުމުން ބޭނުންވަނީ އެ ސަރަޙައްދުގެ ހަމަޖެހުން ޔަޤީންކުރުމަށް ގުޅިގެން މަސައްކަތްކުރުމަށްކަމަށްވެސް އެ ބަޔާނުގައި ބުނެފައިވެއެވެ.\nއެމެރިކާގެ މަނަވަރުތަކާއި ސިފައިންނާއި ހަނގުރާމަތީ މަތިންދާބޯޓުތައް މިހާރުވެސް ޖަޕާނުގައި މަރުކަޒުވެގެން ޙަރަކާތްތެރިވެއެވެ. އަދި ފާއިތުވި އަހަރުތަކުގެ ތެރޭގައި އިނގިރޭސިވިލާތާއި ޖަޕާނުގެ ދިފާޢީ ގުޅުންތައްވަނީ ވަރަށް ބޮޑަށް ބަދަހިވެފައެވެ.


Niyaavi Zuvaanaa Kaiveni Kurithaa Vee 16 Dhuvas! - Vaguthu\n1 މަސް ކުރިން ( ސެޕްޓެމްބަރު 21, 2020 )\nސްނޯކްލިންގއަށް ގޮސްގެން އުޅެނިކޮށް މިއަދު ގެއްލިގެން ހޯދަމުންދިޔަ ދިޔަ މ. ބޮއިލިންގ ފިޝް ޝައްފާން ރަޝީދު (24އ)ގެ މަރާއެކު އެތައް ބަޔަކަށް ލިބިގެން ދިޔައީ ހައިރާން ކަމެކެވެ. ނިޔާވި އެ ޒުވާނާގެ ކައިވެންޏަށް މިއަދަށް އަދި ވާނީ 16 ދުވަހެވެ. އޭނާ ކައިވެނިކޮށްފައި ވަނީ މި މަހުގެ ހަ ވަނަ ދުވަހު އެވެ.\nމިއަދު ހެނދުނު 11:00 ހާއިރު ވްސްޓް ޕާކް ސަރަހައްދަށް ސްނޯކްލިންގ ދިޔަ ޝައްފާނަކީ ޑައިވް ކުރަން މޮޅު މީހެކެވެ.\nއޭނާ ހެނދުނު ސްނޯކްލިންގއަށް ގޮސްފައި ވަނީ އެކަންޏެވެ. މިއަދު ހެނދުނު އޭނާ ދިޔަ ނަމަވެސް، އޭނާ ގެއްލިގެން އުޅޭކަން އެމްއެންޑީއެފްއަށް ރިޕޯޓްކޮށްފައި ވަނީ މިއަދު މެންދުރު ފަހު 16:36 ހާއިރު އެވެ.\n"މާލެ ސިޓީ ވެސްޓް ޕާކް ސަރަހައްދަށް މިއަދު 11:00 ހާއިރު ސްނޯކްލިންގއަށް އެކަނި ދިޔަ މ. ބޮއިލިންގ ފިޝް 24 އަހަރުގެ ޝައްފާން ރަޝީދުގެ ހަބަރެއް ނުވެގެން އޭނާ ހޯދުމަށް އެމްއެންޑީއެފް މާލެ އޭރިއާ ކޯސްޓްގާޑުގެ ޑްރައިވަރުން ދަނީ ހަރަކާތްތެރިވަމުން. މި ހާދިސާގެރިޕޯޓް ލިބިފައި ވަނީ މިއަދު 16:36 ހާއިރު". މިއަދު 17:14 ހާއިރު އެމްއެންޑީއެފްގެ މީޑިއާ ގްރޫޕްގައި އިންފޮމޭޝަން އޮފިސަރ މޭޖަރ އިބްރާހިމް އާޒިމް ލިޔުއްވާފައި ވެއެވެ.\nއެހެންކަމުން ޝައްފާން ގެއްލިގެން އުޅޭކަން އެމްއެންޑީއެފްއަށް އެނގިފައި މި ވަނީ އޭނާ ސްނޯކްލިންގްއަށް ދިޔަތާ ފަސް ވަރަކަށް ގަޑިއިރު ފަހުންނެވެ.\nމޯލްޑިވްސް އެއާޕޯޓް ކޮމްޕެނީ ލިމިޓެޑް (އެމްއޭސީއެލް)ގައި މަސައްކަތް ކުރަމުންދިޔަ ޝައްފާން ގެއްލިގެން އެމްއެންޑިއެފްއަށް ރިޕޯޓްކުރިތާ ގަޑިއެއްހާ އިރުފަހުން އޭނާގެ ހަށިގަނޑު ކަނޑު އަޑިން ފެނިފައިވާކަަމަށް އެމްއެންޑީއެފްގެ އާޒިމް ވިދާޅުވިއެވެ. އޭނާގެ ހަށިގަނޑު ފެނިފައި ވަނީ، އޭނާ ހޯދުމުގެ މަސައްކަތް ކުރަމުންދިޔަ އާއްމު ޑައިވަރުންނަށެވެ.\nއޭނާގެ ހަށިގަނޑު ގެންދިޔައީ އައިޖީއެމްއެޗްއަށެވެ.\nމީގެ ކުރިންވެސް ރާއްޖޭގައި ކަނޑުމަތީގައި އެކި ހާދިސާތަކުގައި އެތައް ބައެއްގެ ފުރާނަ ގެއްލިފައި ވެއެވެ.\nއުފަންވިއިރު ހަށިގަނޑުން ގުޅިފައިވާ ދިވެހި ދެކުއްޖަކު ނިޔާވެއްޖެ\nރިސޯޓެއްގެ މުވައްޒަފަކު ކަރަންޓްގައި ޖެހިގެން މަރުވެއްޖެ\nޝައްފާންގެ ހަނދާންތައް ދުވަހަކުވެސް ވަކިވެގެންނެއް ނުދާނެ - ގްރީސްގެ އަލްކްމީ\nސެޕްޓެމްބަރު 21, 2020 19:28\nޢިޓްސް ނޮޓް ވަން މޭން ޖޮބް......ސޭފްޓީ ފަސްޓް\nސެޕްޓެމްބަރު 21, 2020 19:31\nއެމްއޭސީއެލްއަށް ބިދޭސީ ވެރިއަކު ލީ ފަހުން ތަނުގެ މީހުންކޮޅުމަރުވެ ހުސްވަނީ.ކީއްބާ މިވަނީ\nސެޕްޓެމްބަރު 21, 2020 19:32\nކިހިނެއްބާ ދޯ މިވީ.. މޮޅު ޑައިވަރެއް ކިޔާދީބަލަ. . ސްނޯކަލިން އަށް ދާއިރު ވިސްނަންވީ ކަން ކަން\nސެޕްޓެމްބަރު 21, 2020 19:50\nޢޭނާ ނިޔައުވެގެން ގެނބުނީ ނޫން ކަމެއްވެ ސް ނޭނގެއެއްނު މަރުވާނެ ވަގުތަކީ އެނގޭ ކަމެއް ނޫންކަން މަމެން އެންމެނަށްވެ ސް އެނގޭނެ\nސެޕްޓެމްބަރު 21, 2020 20:39\nކިތަންމެ މޮޅަސް ވަގުތު ޖެހުނީމަ ކުރާނެ ކަމެއްނެތް.\nސެޕްޓެމްބަރު 21, 2020 19:46\nމަރުޙޫމްގެ ފުރާނައަށް ރަޙްމަތް ލައްވާ ސުވަރުގެ މިންވަރު ކުރައްވާށި\nހައިރާންވާން ޖެހޭ ކަމެއްނޫން މަރުވާނެ ވަގުތަކީ އެނގޭ ވަގުތެއް ނޫން އަދި ކައިވެނި ކުރުމަކުން ނޫނީ ހު ސް ހަށިބަޔަށް ހުރުމަކުން މަރުގެ ވަގުތަކަށް ބަދަލެއް ނާންނާނެ ކޮންމެ ވަގުތަކުވެ ސް މަރުވެދާނެ ކަމަށް ބަލައިގެން އަމަލްތައް ބަހައްޓަންވީ\nސެޕްޓެމްބަރު 21, 2020 19:53\nމައްޔިތާގެ ފުރާނައަށް ސުވަރުގޭގެ ދާއިމީ ނިޢުމަތް މިންވަރު ކުރައްވާށި އަދި ޢާއިލާ އަށް ކެތްތެރިކަން ދެއްވުން އެދެން.\nހުރިހާއެއްޗެއްގެ މިލްކުވެރި ފަރާތަކީ ﷲ\nސެޕްޓެމްބަރު 21, 2020 19:57\nވަގުތު ހަމަވުމުން މި ދަތުރު ނިމޭނެ! ޢެއްވެސް ޝައްކެތްނެތް! ޢެއީ ﷲ ގެ ހުކުމް އަދި މިންވަރުފުޅު! ބައެއްކަހަލަ ކަންތައް ކުރާއިރު އެކަނި ނުކުރުމަކީ ބުއްދިވެރިކަމެއް! މަރްހޫމަށް ހެޔޮ ރަހްމަތަށް އެދި ދުޢާ ކުރަން!\nއިންނާ ލިއްލާހި ވައިންނާ އިލައިހި ރާޖިޢޫން. މާތް ﷲ މަހުހޫމުގެ ފުރާނައަށް ސުވަރުގޭގެ ދާއީމީ ނިޢުމަތް ލައްވާ، އާއިލާއަށް ކެތްތެރިކަން ދެއްވާށި! އާމީން!\nސެޕްޓެމްބަރު 21, 2020 20:15\nއިބްރަތެއް ދިރި ތިބީންނަށް ދުނިޔެއަކީ ވަގުތީ މަންޒިލެއް\nވީއިރު ކޮންމެމީހަކުވެ ސް ދީން ދަ ސް ކުރަން ޖެހޭ ތިމާ މެންގެ އެންމެހައި ކަމެއް ދީނަށް ފެތެންޖެހޭ އަނބިދަރިން ވިޔަފާތި ކެއުން ބުއިން ހެދުންއެޅުން ޔަހޫދީންނާ ނަ ސޯރާއިންނާ ތަފާތުވާންޖެހޭ\nކަންޑުވެ މަރުވާ މީހުންނީ ޝަހީދުން ކަމުގައިވޭ\nސެޕްޓެމްބަރު 21, 2020 20:16\nކަނޑު އަޑީގަ ވިއަ ސް ، ފަރުބަދަ އެއްގެ މަތީގަ ވިއަ ސް ، ރޮކެޓް އެއްގަ ވިއަ ސް މަރު އައި ސް ބައްދަލް ކުރާނެ . ހައިރާން ވާންވީ ކަމެއް ނޫން.\nއާޢިލާ އަށް ކެތްތެރިކަން މިންވަރު ކުރައްވާށި.\nފޮޓޯގަ އިން އުޙްތު މި ކަމުން ޢިބުރަތް ލިބިގަނެ ﷲގެ މަގަށް ރުޖޫޢަވުން ބުއްދިވެރި.\nކޮއްމެ މަރަކީވެ ސް ދިރިތިބީންނަށް ޢިބްރަތެއް.\nސެޕްޓެމްބަރު 21, 2020 22:26\nމި ޚަބަރު ކިޔާފައި ވަރަށް ދެރަވެއްޖެ! މަރުހޫމްގެ ފާފަ ފުއްސަވާށީ! އާމީން\nސެޕްޓެމްބަރު 22, 2020 08:33\nމަރަކީ މީހުންކުރާ ކައިވެންޏާއި، މަސައްކަތާއި ކުރާކަންތަކަށް ބަލާއެއްޗެއްނޫން. ދުނިޔޭގައި އުޅޭ އިރު ހެޔޮއަމަލު ގިނަކުރަންވީ. މަރުވި އިރު ކައިވެންނަށްވީ އިރު ބެލުމަށްވުރެ މަރުވުމުގެ ކުރިން އެންމެފަހުން ކުރީ ކޮންނަމާދެއްތޯ ވަގުތު ނޫހުން ބެލިނަމަ މާރަނގަޅު ވީސް. ފަހަރެއްގާ މިކޮމެންޓް ވަގުތު ނޫހަށް ހަޖަމު ނުވެދާނެ. އެހެންދިމާވެފާ އެބަހުރި.\nސެޕްޓެމްބަރު 22, 2020 11:14\nސެޕްޓެމްބަރު 23, 2020 12:46\nމަރަކީ އެކަކަށްވެސް އޭގެ ވަގުތު އެގިގެންވާ އެއްޗެއް ނޫން...ބުއްދުވެރިޔަކީ ތިބާ ދުނިޔެއައް ނޭވާލާ ކޮންމެ ފަތިހެއް ފަތިސްނަމާދުން ފަށާ މީހާ...އަބަދުވެސް މަރައް ތައްޔާރުވެ ތިބެންޖެހޭނެކަން ދަންނަން ޖެހޭނެ...މައްޔިތާ އައް ސުވަރުގެ މިންވަރު ކުރައްވާށި...އާއިލާއައް ކެތްތެރިކަން ދެއްވާށި...އާމީން...\nމި އާރޓިކަލް ގެ ބައެއް ކޮމެންޓު ތަކައް ޑިސްލައިކް ދިން ފަރާތް ތަކަށް ބުނެލަން ބޭނުން...ﷲ ގެ މިންވަރުފުޅާ އެކަލާންގެ ޔަދުގުދްރަތުގައި ވާކަންކަމައް ތިބާ ތިޔަ ދެކޮޅުހަދާކަން ދައްކާލަނީ އެކަލާންގެ އަޒާބައް ތިބާ ފަހެއް ބިރެއް ނުގަންނަނީ ހެއްޔެވެ..؟ މާތްﷲ ތިބާ އަށް ހެޔޮ ވިސްނުން ދެއްވާށި...އާމީން...


Arsenal Fas Belumeh Nei, Jehi Jehigen 10 Vana Molhu Hoadhaifi - Vaguthu\nއާސެނަލް ފަސްބެލުމެއް ނެތް، ޖެހިޖެހިގެން 10 ވަނަ މޮޅު ހޯދައިފި\nޕްރިމިއާ ލީގުގައި ރޭ ލެސްޓަ ސިޓީގެ މައްޗަށް 3-1 އިން ކުރި ހޯދާ، މި ސީޒަނުގައި އާސެނަލް އިން ޖެހިޖެހިގެން 10 ވަނަ މޮޅު ހޯދައިފިއެވެ.\nރޭގެ މޮޅާއެކު އާސެނަލް މިހާރު ވަނީ 21 ޕޮއިންޓާ އެކު ލީގުގެ ހަތަރުވަނަ މަގާމަށް ޖެހިލާފައެވެ. ލީގުގެ ތިންވަނައިގައި އޮތް ޗެލްސީ އަށް ވެސް 21 ޕޮއިންޓު ލިބިފައިވާއިރު، އެޓީމަށް ކުރި ލިބެނީ ގޯލުގެ ތަފާތުންނެވެ. ލީގުގެ ދެވަނައިގައި އޮތް ލިވަޕޫލް އަދި ގޯލުގެ ތަފާތުން އެއްވަނައިގައި އޮތް މެންޗެސްޓަރ ސިޓީ އަށް ލިބިފައިވަނީ 23 ޕޮއިންޓެވެ.\nރޭގެ މޮޅަކީ އާސެނަލް އިން މި ސީޒަނުގައި ޖެހިޖެހިގެން ހޯދި 10 ވަނަ މޮޅު ކަމަށްވާއިރު، އެޓީމު އެންމެފަހުން މެޗަކުން ބަލިވެފައިވަނީ މިދިޔަ އޮގަސްޓް މަހުގެ 18 ވަނަ ދުވަހުއެވެ. ޕްރިމިއާ ލީގުގައި ކުޅުނު އެ މެޗުން އާސެނަލް ބަލިވީ ޗެލްސީ އާއި ބައްދަލުކޮށް 3-2 އިންނެވެ.\nއާސެނަލްގެ އެމިރޭޓްސް ސްޓޭޑިއަމްގައި ރޭ ކުޅުނު މެޗުގެ ފުރަތަމަ ހާފްގައި ލެސްޓާ އިން ރަނގަޅު ކުޅުމެއް ދެއްކިއިރު މެޗުގެ 31 ވަނަ މިނެޓްގައި އެޓީމުން ވަނީ ލީޑު ވެސް ނަގާފައެވެ. ލެސްޓާގެ މި ގޯލަކީ އާސެނަލްގެ ޑިފެންޑަރު ހެކްޓަ ބެލެރިން އަތުން ބައިކޮޅަށް ވަތް ގޯލެކެވެ.\nލެސްޓާ ލީޑުގައި އޮވެ ފުރަތަމަ ހާފް ނިމެންދަނިކޮށް، އެ ހާފްގެ ފަހު މިނެޓްގައި ރޭގެ މެޗުގައި މޮޅު ކުޅުމެއް ދެއްކި މެސުޓް އޮޒިލް ވަނީ އާސެނަލް އަށް ނަތީޖާ އެއްވަރުކޮށްދީފައެވެ.\nފުރަތަމަ ހާފާއި ހިލާފަށް ދެވަނަ ހާފްގައި ޑޮމިނޭޓްކޮށްގެން ކުޅުނީ އާސެނަލް އިން ކަމަށްވާއިރު މެޗުގެ 63 ވަނަ މިނެޓްގައި އޮބަމަޔަންގް ވަނީ އާސެނަލް އަށް ލީޑު ނަގާދީފައެވެ. އަދި އޭގެ ތިން މިނެޓްފަހުން އާސެނަލްގެ ތިންވަނަ ގޯލު ވެސް ކާމިޔާބުކޮށްދިނީ އޮބަމަޔަންގްއެވެ. އޮބަމަޔަންގް ދެ ގޯލު ކާމިޔާބު ކުރިއިރު އޭނާ ކުޅެން އަރާފައިވަނީ ވެސް ދެވަނަ ހާފުގައެވެ.\nމި ދެ ގޯލުގެ އިތުރުން ވެސް ދެވަނަ ހާފްގައި ގޯލްޖަހާނެ އިތުރު ފުރުސަތުތަކެއް އާސެނަލް އިން ތަނަވަސްކުރިއެވެ. އެގޮތުން އެޓީމުގެ ފޯވާޑް ލަކަޒެޓް އަށް ލިބުނު ދެ ފުރުސަތު ފާހަގަކޮށްލެވެއެވެ.\nޖެހިޖެހިގެން 10 މޮޅު އާސެނަލް އިން ހޯދާފައިވާއިރު، މިއީ 2007 ވަނަ އަހަރުގެ އޮކްޓޫބަރު މަހަށްފަހު އެޓީމަށް މިކަން ތަކުރާރު ކުރެވުނު ފުރަތަމަ ފަހަރުކަން ފާހަގަކޮށްލެވެއެވެ.\nލީގުގައި އާސެނަލް ދެން ބައްދަލުކުރާނީ ކްރިސްޓަލް ޕެލެސްއާއެވެ.\nއޮކްޓޯބަރ 25, 2018 09:22\nސާބަހޭ އާރސެނަލް ކަމޯން ޔޫ ގަނާރސް


Supreme Court Ge Hurihaa Shareeaithah Live Kohggen Kuriah Gendhan Thayyaaru Vanee - Vaguthu\n6 މަސް ކުރިން ( ސެޕްޓެމްބަރު 18, 2020 )\nސުޕްރީމް ކޯޓު - ވަގުތު އިމޭޖެސް\nސްޕްރީމް ކޯޓުގެ ހުރިހާ ޝަރީއަތްތައް ލައިވްކޮށްގެން ކުރިއަށްގެންދަން ތައްޔާރުވަމުން އަންނަ ކަމަށް އުއްތަމަ ފަނޑިޔާރު އަހުމަދު މުއުތަސިމް އަދުނާން ވިދާޅުވެއްޖެއެވެ.\nއުއްތަމަ ފަނޑިޔާރު މިހެން ވިދާޅުވީ، ސުޕްރީކޯޓަށް 12 އަހަރު ފުރުމުގެ މުނާސަބަތުގައި ވީޑިއޯ މެދުވެރިކޮށް ދެއްވި ހިތާބުގައެވެ.\nއުއްތަމަ ފަނޑިޔާރުގެ ހިތާބުގައި ވިދާޅުވެފައި ވަނީ، ކޮވިޑް-19 ފެތުރެމުންދާ މި ވަގުތަކީ އެންމެންނަށްވެސް ދަތި ވަގުތެއް ކަމަށާއި، މިވަގުތުގައިވެސް ފަނޑިޔާރުންނާއި، މުވައްޒަފުން ސްޕްރީމް ކޯޓުން ހިދުމަތް ހޯދާ، ހުރިހާ ފަރާތްތަކުގެ ސަލާމަތާއި ރައްކާތެރިކަން ކަށަވަރު ކުރުމުގެ ގޮތުން އަޅަން ޖެހޭ ފިޔަވަޅުތައް އަޅާފައިވާ ކަމަށެވެ.\n"ސްޕްރީމް ކޯޓުން ފޯރުކޮށްދޭން ޖެހޭ އަދުލު އިންސާފުގެ ހިދުމަތްތައް މެދުކެނޑުމެއް ނެތި ކުރިއަށްގެންދިއުމުގެ މަސައްކަތް އަޅުގަނޑުމެން މިގެންދަނީ ކުރަމުން". އުއްތަމަ ފަނޑިޔާރު އަހުމަދު މުއުތަސިމް އަދުނާން ވިދާޅުވިއެވެ.\nއުއްތަމަ ފަނޑިޔާރު ވިދާޅުވީ، ލިބިފައިވާ މަދު ވަސީލަތްތަކާއެކުވެސް އެންމެ ފުރިހަމަގޮތުގައި މި މަސައްކަތް ކުރުމުން މަތީ ދެމި ތިބުމަކީ އަމާޒު ކަަމަށެވެ. އަދި އަދުލު އިންސާފު ފޯރުކޮށްދިނުމުގައި ނަތީޖާ ނެރެ ޒިންމާދާރު މުވައްސަސާއެއްގެ ގޮތުގައި ސްޕްރީމް ކޯޓު ހަރުދަނާ ކުރުން ކަމަށްވެސް އުއްތަމަ ފަނޑިޔާރު ވިދާޅުވިއެވެ.\nއުއްތަމަ ފަނޑިޔާރު ވިދާޅުވިގޮތުގައި، އެ ކޯޓަށް 12 އަހަރު ފުރިގެން ގޮސްފައި ވަނީ، އިޖާދީ އަދި ހާމަކަންބޮޑު ގޮތެއްގައި ޝަރީއަތްތައް ހިންގުމުގައި އާ ގޮތްތަކެއް އަލަށް ތައާރަފް ކުރެވި، އެކަންކަމުގެ ހެޔޮ ތަޖުރިބާއާ އެކުގައި ކަމަށެވެ.\n"މިގޮތުން 2020 އަހަރުގެ ފެބްރުއަރީ 16 ވަނަ ދުވަހުން ފެށިގެން ސްޕްރީމް ކޯޓުގެ ޝަރީއަތްތަކުގެ އޯޑިއޯ ރެކޯޑިންގ އާއްމު ގޮތެއްގައި އަޑު އެހޭނެހެން، ސްޕްރީމް ކޯޓުގެ ވެބްސައިޓުގައި އާއްމު ކުރަން ފެށިފައިވޭ، އަދި ސްޕްރީމް ކޯޓުގެ ޝަރީއަތްތައް ޒަމާނީ ވަސީލަތްތަކުގެ ޒަރިއްޔާއިން ކުރިއަަށްގެންދިއުމާއި ގުޅޭ ގަވާއިދެއް އެކުލަވާލެވި 2020 ޖޫން ދެ ވަނަ ދުވަހު ސްޕްރީމް ކޯޓުގެ ޝަރީއަތެއް ފުރަތަަމަ ފަހަރަށް ވީޑިއޯ ކޮންފަރެންސް މެދުވެރިކޮށް ވަނީ ބޭއްވިފައި، އެއަށްފަހު ސްޕްރީމް ކޯޓުގެ ޝަރީއަތްތައް މިގެންދަނީ ލައިވްކޮށް، ކުރިއަށްގެންދޭ ޝަރީއަތްތަކެއްގެ ގޮތުގައި". އުއްތަމަ ފަނޑިޔާރު ވިދާޅުވިއެވެ.\nއުއްތަމަ ފަނޑިޔާރު މުއުތަސިމް އަދުނާން އިތުރަށް ވިދާޅުވީ، މިވަގުތު މަސައްކަތް ކުރަމުންގެންދަނީ ސުޕްރީމް ކޯޓުގެ ޝަރީއަތުގެ މާލަމުގައި ކުރިއަށްގެންދެވޭ ޝަރީއަތްތަކަކީވެސް ލައިވްކޮށްގެން ކުރިއަށްގެންދެވޭ ޝަރީއަތްތަކެއްގެ ގޮތުގައި ހެދުމަށް ކަމަށެވެ.\n"އެ އިންތިޒާމް ހަމަޖެއްސުމަށްޓަކައި ކުރަން ޖެހޭ މަސައްކަތްތައް މި ގެންދަނީ ކުރަމުން".\nމުއުތަސިމް އަދުނާން ވިދާޅުވީ، ފަނޑިޔާރުންނާއެކު އަލަށް ސްޕްރީމް ކޯޓުގައި ފަށައިގަތް މަސައްކަތްތައް ވަރަށް ކާމިޔާބު ކަމަށެވެ.\n"ފާއިތުވި 12 އަހަރުގެ ތަަފާސްހިސާބުތަކަށް ބަލާއިރު، ހިނގަމުން މިދާ 2020 އަހަރަކީ ސްޕްރީމް ކޯޓުގެ ހަޔާތުގައި އެންމެ ގިނަ މައްސަލަތައް ތާވަލު ކުރެވި، އެންމެ ގިނަ އަޑުއެހުންތައް ބޭއްވުނު އަހަރު، އަދި ފާއިތުވި 12 އަހަރުގެ މާޒީގައި އެންމެ ގިނައިން މައްސަލަތައް ސްޕްރީމް ކޯޓުން ނިންމަފާއި ވަނީ މި އަހަރުގެ ތެރޭގައި". މުއުތަސިމް އަދުނާން ވިދާޅުވިއެވެ.\nއެގޮތުން މިދިޔަ އަހަރުގެ ސެޕްޓެމްބަރު 18 ވަނަ ދުވަހުން ފެށިގެން މިއަހަރުގެ ސެޕްޓެމްބަރު 18 ވަނަ ދުވަހުގެ ނިޔަލަށް 251 އަޑުއެހުން ބޭއްވިފައިވާ ކަމަށް މުއުތަސިމް އަދުނާން ވަނީ ފާހަގަކުރައްވާފައެވެ.\n"ވޭތުވެދިޔަ 11 އަހަރުގެ ތެރޭގައި ނިމުނު މައްސަލައިގެ އެވްރޭޖް އަދަދަކީ 24، ނަމަވެސް މި ނިމިދިޔަ އަހަރުގެ ތެރޭގައި 49 މައްސަލައެއްގައި ހުކުމް ކުރެވިފައިވޭ، އަދި ސުޕްރީމް ކޯޓަށް ބަަލައިގަތުމާއި މެދު 13 މައްސަލައެއްގައި ގޮތް ނިންމައި، ފަސް މައްސަލައެއް އިޖްރާއީ ގޮތުން ބެލިފައިވޭ، މިއީ ކުރީތަކުގެ އެވްރޭޖާއި އަޅާބަލާއިރު، 73،4 އިންސައްތައިގެ ކުރިއެރުމެއްކަން ފާހަގަކޮށްލަން". މުއުތަސިމް އަދުނާން ވިދާޅުވިއެވެ.\nސެޕްޓެމްބަރު 18, 2020 21:50\nރ. ޔާމީން ބޭޒާރު ކުރެވޭތޯ ސްޕްރީމް ކޯޓުގެ ހުރިހާ ޝަރީއަތްތައް ލައިވްކޮށްގެން ކުރިއަށްގެންދަން ތައްޔާރުވަނީ


Cigarette Buin Haraam Kamah Belevidhaane4Sababeh Iyaz Ge Dhulun - Vaguthu\nސިނގިރޭޓު ބުއިން ހަރާމް ކަމަށް ބެލެވިދާނެ ހަތަރު ސަބަބެއް އިޔާޒްގެ ދުލުން\nސިނގިރޭޓު ބުއިމަކީ ސިއްހަތަށް ނުރައްކާ ކަމެއް ކަމާ މެދު އެއްވެސް ޝައްކެއް ނެތެވެ. ސައިންސްގެ އަލީގައި ހޯދިފައިވާ ހޯދުންތަކުން ދުންފަތުގެ އިސްތިއުމާލު ކުރާ މީހުންގެ ފުއްޕާމެއަށް އޭގެ ނޭދެވޭ އަސަރު ކުރާ ކަމާއި، ދުންފަތުގެ ދުމުން އެހެން މީހުންނަށް އަސަރު ކުރާކަން ވެސް ޔަގީންކޮށް އެނގެއެވެ. ނަމަވެސް ސިނގިރޭޓް ބުއިމަކީ ނުވަތަ ދުންފަތުގެ އިސްތިއުމާލުކުރުމަކީ ހަރާމްކަމެއްތޯ މިއީ ވަރަށް ގިނައިން ކުރާ ސުވާލެކެވެ. ބައެއް ދީނީ އިލްމުވެރިން މިއީ ހަރާމް ކަމެއް ކަމަށް ފާހަގަކުރައްވާފައި ވެސް ވެއެވެ.\nއިސްލާމިކް ނޮލެޖް ގްރޫޕްގައި ސިނގިރޭޓު ބުއިމަކީ ހަރާމް ކަމެއްތޯ ސުވާލު ކުރުމުން ދީނީ އިލްމުވެރިޔާ ޑރ. މުހައްމަދު އިޔާޒް އަބްދުއްލަތީފް ވަނީ ވަރަށް ތަފްސީލްކޮށް އޭގެ ޖަވާބު ދެއްވައިފައެވެ.\n" ހަމަކަށަވަރުން މި ދީނުގައި ހަރާމާއި ހަލާލު ވަނީ ކަނޑައެޅިގެން ބަޔާން ވެގެންނެވެ. ނަމަވެސް އެ މެދު ޝުބުހަ ކަންތައްތަކެއް ވެސް އެބަހުއްޓެވެ. އެއީ ހަރާމް ކަމެއްތޯ ނުވަތަ ހަލާލު ކަމެއްތޯ ކަނޑައަޅަން އުނދަގޫ ކަންތައްތަކެވެ. ސަރީހަ ދަލީލެއް ފެންނަން ނުހުންނަ ކަންތައްތަކެވެ،" އޭނާ ވިދާޅުވިއެވެ.\nއިޔާޒް ވަނީ އެ ލިޔުމުގައި ބައެއް ހަރާމް ކަންތައް ފާހަގަކުރައްވާ، އެކަންތައްތަކަކީ އިރު ފެންނަ ފަދައިން ސާފުކޮށް އެނގެން ހުރިކަންކަން ކަމަށް ވިދާޅުވެފައެވެ. އެއީ ގުރުއާނާއި، ސައްހަ ހަދީސްތަކުން ގިނަ ދަލީލުތައް ވާސިލްވެފައިވާ ކަމަކަށް ވުމުން ކަމަށް ވެސް ޑ.އިޔާޒް ވިދާޅުވިއެވެ.\nޑރ.އިޔާޒް ވިދާޅުވީ އެ ލިޔުމުގެ ބޭނުމަކީ ދިވެހިންގެ ތެރޭގައި ވަބާއަކަށް ވެފައިވާ ސިނގެރެޓްގެ ނުބައިކަމާއި ހަރާމްކަން ހާމަކޮށްދީ، އެކަމުން ދުރުވާން އެންމެންނަށް ގޮވާލުން ކަމަށެވެ. އެ ލިޔުމުގައި ސިނގެރެޓް ހަރާމްވާ ހަތަރު ސަބަބެއް ޑރ.އިޔާޒް ފާހަގަކުރެއްވިއެވެ.\n1) އަމިއްލަ ނަފްސަށް ގެއްލުން ދިނުން ނުވަތަ އަނިޔާވެރިވުން: އެއީ އެއްވެސް ވަހުމެއް ނެތި އެނގޭ ކަމެއް ކަމަށް ޑރ.އިޔާޒް ވިދާޅުވިއެވެ. ބަގަރާ ސޫރަތުގެ 195 ވަނަ އާތުގެ މާނައިގެ އަލީގައި އަމިއްލަ ނަފްސަށް އަނިޔާވެރިވުން ހަރާމްކަން އެނގޭ ކަމަށް ވެސް އޭނާ ވިދާޅުވިއެވެ. އެ އާޔަތުގެ މާނައަކީ " ތިޔަބައި މީހުން އަމިއްލަ އަތްތަކުން ތިޔަބައިމީހުންގެ ނަފްސުތައް ހަލާކުގެ ތެރެއަށް އެއްލާ ނުލާށެވެ" މިއެވެ.\nއަދި އެކަމާއި މެދު ރަސޫލާ ސައްލައްﷲ ޢަލައިހި ވަސައްލަމައިގެ ހަދީސްފުޅު " ގެއްލުން ދިނުމެއްވެސް ނެތެވެ. އަދި ގެއްލުން ލިބިގަތުމެއް ވެސް ނެތެވެ." އިން އަމިއްލަ ނަފްސަށް ގެއްލުން ދިނުން ހުއްދަ ނުވާ ކަން އެނގޭ ކަމަށް ޑރ. އިޔާޒް ވިދާޅުވިއެވެ.\n2) ތިމަންނާގެ މުސްލިމް އަހާއަށް ގެއްލުން ދިނުން ނުވަތަ އަނިޔާވެރިވުން: ޑރ.އިޔާޒް ވިދާޅުވީ މުސްލިމުންނަކީ ތިމާގެ ދުލުހުންނާއި އަތުން އެހެން މުސްލިމުން ސަލާމަތް ވެގެންވާ މީހާ ކަމަށް ރަސޫލާ ސައްލައްﷲ އަލައިހި ވަސައްލަމައިގެ ހަދީސްފުޅެއްގައިވާ ކަމަށެވެ. ސިނގިރޭޓް ބުއިމުން އޭގެ އަސަރު ވަށައިގެންވާ އެހެން މީހުންނަށް ކުރާތީ، އެއީ އެހެން މުސްލިމުންނަށް ގެއްލުން ލިބޭ ކަމެއްކަން އެނގޭ ކަމަށް އޭނާ ވިދާޅުވިއެވެ.\nއަދި އެއީ ނުބައިވެގެންވާ ބޮޑު ފާފައެއް ކަމަށް ވެސް ޑރ.އިޔާޒް ފާހަގަކުރެއްވިއެވެެ.\n3) އިސްރާފުކުރުން: މާތް ﷲ ވަހީ ކުރައްވާފައިވާ ބަސްފުޅެއްގެ މާނައިގައި "ހަމަކަށަވަރުން އިސްރާފު ކުރާ މީހުން ދެކެ މާތް ﷲ ލޯބި ނުކުރައްވައެވެ." މިފަދައިން ވާކަމަށެވެ. ސިނގިރޭޓަށް އެތައް ފައިސާ އެއް ހޭދަ ކުރާ އިރު އެއީ ބޮޑު އިސްރާފެއްކަން ޑރ.އިޔާޒް ފާހަގަކުރެއްވިއެވެ.\nއެ ފައިސާ ހެޔޮކަންތަކަށް ހޭދަކުުން މާ ރަނގަޅުވާނެ ކަމަށް ވެސް އޭނާ ވިދަޅުވިއެވެ.\n4) ޚަބާއިޒުތައް: (ރަނގަޅު ނޫން ތަކެތި ކެއުން) މާތް ﷲ ވަނީ ރަނގަޅު ތަކެތި ކެއުމަށް އަމުރުކުރައްވާފައި ކަމަށް ވާއިރު ނުރަނގަޅު ތަކެތި ކެއުމާއި ބުއިމުން ދުުވާން ޖެހޭކަން އަލް އަރަފާތު ސޫރަތުގެ 157 ވަނަ އާޔަތުން އެނގޭކަން ޑރ.އިޔާޒް ފާހަގަކުރެއްވިއެވެ.\nޑރ.އިޔާޒް ވަނީ ދަރިން ސިނގިރޭޓު ބޯތަން ފެނުމުން މަނާ ނުކުރާނެތޯ ސުވާލުކޮށްފައެވެ. އެއީ ރަނގަޅު އެއްޗެއް ނަމަ މަނާ ނުކުރާނެކަން ފާހަގަކުރައްވާ ޑރ.އިޔާޒް ވަނީ އެ ހަތަރު ކަމަކީ ވެސް ހަރާން ކަންކަން ކަމާއި، ސިނގިރޭޓް ބުއިމަކީ އެ ހަތަރު ކަންތަކުގެ ތެރެއަށް ފެތޭ ކަމެއްކަން ފާހަގަކުރައްވައިފައެވެ.\nފެބުރުއަރީ 8, 2021 09:32\nއިޔާޒު ނުބުންޏަސް އެނގޭ އެއީ ހަރާމްކަމެއްކަން. އެންމެ ފުރަތަމަ އެބޯންފައްޓާ މީހާ ގެ އިހުސާސް ތަކަށް ބަލައިފިއްޔާ ބުނެވޭނީ މަސްތެކޭ އެވަނީ. ދުންފަތުގެ ބޭނުން ކުރަނީ މަސްތުވުމަށް. ވަރަށް ކުރުކޮށް ފޮނިކޮށް މިބުނީ.. ކޮންމެ މަސްތުވާ އެއްޗަކީ ހަރާމް އެއްޗެއް. އެއާއިމެދު ސުވާލެއްނެތް. އޭގައި ނެތް ކުޑަ މޮޑުމިނެއް.\nފެބުރުއަރީ 8, 2021 09:34\n. މީނަގެ ސަޕޯޓަރުން ރަށުތެރޭ މަދުވާތީ ކޮންމެދުވަހަކު މޮޔަގޮވަނީ....\nފެބުރުއަރީ 8, 2021 09:51\nއިޔާޒު ކަލޭ ބޭނުން ގޮތަކަށް ދީން ބޭނުން ކުރުމަކީވެސް ހުއްދަ ކަމެއްނޫން\nކަލޭ ބޭނުން ކޮންމެ ކަމަކަށް ދަލީލް ދައްކާ އިރު ކަލޭ ބޭނުން ނުވާ ކަމަށްވެސް ދަލީލް ފެންނަން ހުރި ހާލަތް ތަކުގެ ވާހަކަ ކަލޭ ދައްކަމުން ދާތަން ފެނޭ\nއެއީ ތޯ ކަލެއަށް ދީން އުނގެނުނު އިރު އެނގުނު އެއްޗަކީ\nއެހެންނޫނަސް އުޞޫލުލް ފިޤުހު ފަދަ ފިޤުހީ އުޞޫލްތަކުން ތަޚައްޞުޞެއް ނެތް މީހުން ރަނގަޅީ ދީނުގެ ފިޤުހީ މައްސަލަ ތަކުގެ ތެރެއަށް ދޫ ނުބާނާ ތިބުން އެއީ ރަނގަޅު ގޮތަކީ\nފެބުރުއަރީ 8, 2021 09:54\nއެކަމަކުވެސް ހެވެއްނު! 100 ރުފިޔާއަށް ފޮއްޓެއް ހުންނައިރުވެސް ބޯ މީހުން ހަމަ ހޭބޯނާރާ ބޮނީ\nފެބުރުއަރީ 8, 2021 10:54\nއެހެން މީހުންނަށް އެމީހުން އުޅޭނެ ގޮތް. ކަލެޔަށް ކަލޭ އުޅޭނެ ގޮތް.....\nފެބުރުއަރީ 8, 2021 11:12\nސިގިރޭޓު ބުއިމަކީ ހަރާމް ކަމެއްނޫން،\nފެބުރުއަރީ 8, 2021 11:14\nއިޔާޒު ހަރާން ކަންތައް ކުފުރު ކަންތައް ކިޔާދެން އުޅެބަލަ ގައުމުގެ ވެރިންނައް. މިގައުމުގަ އިސްލާމިކް ވެރިކަމެއްނެތް. ހައްދު ގާއިމް ކުރަނީ ޔަހޫދީން ކުރާ ގޮތައް ވުރެވެސް ނުބައިކޮއް. ތިމާގެ ޒިންމާ އަދާ ކުރެވޭތޯބަލާ ބިންގަނޑު އަޑިޔައް ނުދަނިސް\nއިޔާޒު ތިޔަހާ ފަލަ އިރު ތެއްލި ކުކުޅާ ފަރާޓާ އަދި ތެޔޮ ގިނަ ބާވަތްތައް ފަރިއްކުޅުއްވުމަކީ ހަށިގަނޑަށް ދެވޭ ގެއްލުމެއް އެނގިހުރެ އެކަން ކުރައްްވަނީ ކީއްވެގެންތޯ......އަޅުގނޑު ދުށީން\nފެބުރުއަރީ 8, 2021 11:22\nފަރުޟް ފަސް ނަމާދު ކުރާ މީހަކު ސިނގިރޭޓް ބޮންނާ އޭނަގެ ނަމާދު ސައްޙަ ވާނެތޯ؟\nފެބުރުއަރީ 8, 2021 16:21\nހާދަ އެއްޗެއް ނޭނގޭ މީހުން އުޅެޔޭ ދޯ !؟\nފެބުރުއަރީ 8, 2021 15:23\nރަސޫލު ޒަމާނުގަވެސް ދުން ބޮއޭ... ކަނޑައެޅިގެން ރާ ހަރާމް ކުރެއްވިގޮތައް ކީއްވެބާ ދުން ބުއިން ހަރާމް ނުކުރެއްވީ؟؟؟


Dhivehinnah visa aai nulaa Europe'ah etherevumah thaaeedhu kuravva...\nދިވެހިންނަށް ވިސާއާއި ނުލާ ޔޫރަޕަށް އެތެރެވުމަށް ތާއީދުކުރައްވާކަމަށް ހަންގޭރީގެ ޚާރިޖީ ވަޒީރު ވިދާޅުވެއްޖެ\nޔޫރަޕަށް ދަތުރުކުރުމަށް ހުރި ގޮންޖެހުންތައް ހައްލު ކުރެއްވުމަށް ފޮރިން މިނިސްޓަރ ގެންދަވަނީ ގިނަމަސައްކަތްތަކެއް ކުރައްވަމުން\nދިވެހިންނަށް ޔޫރަޕަށް ދަތުރުކުރުމަށް ފުރުސަތު ހޯދުމަށް ކުރަމުންދާ މަސައްކަތަށް ޔޫރަޕްގެ ގައުމުތަކުން ވަނީ ތާއީދުކުރަން ފަށާފައި\nރާއްޖެ އާއި ދެމެދު ސިޔާސީ ގުޅުން ޤާއިމްކުރެވުނުތާ މިއަހަރަށް 45 އަހަރުވާނެ\nކ. މާލެ | 17 ޖެނުއަރީ 2020 | ހުކުރު 19:20 | 5,117\nހަންގޭރީގެ ޚާރިޖީ ވަޒީރު ޕީޓަރ ޒިޖާރޓޯ އާއި ފޮރިން މިނިސްޓަރ އަބްދުﷲ ޝާހިދު - ފޮރިން މިނިސްޓްރީ\nދިވެހިންނަށް ކުރިން ވިސާ ނެގުމަކާއި ނުލާ ޔޫރަޕްގެ ގއުމުތަކަށް ދަތުރުކުރެވޭނެ އިންތިޒާމް ހަމަޖެއްސުމަށް ތާއީދު ކުރައްވާ ކަމަށް ހަންގޭރީގެ ޚާރިޖީ ވަޒީރު ޕީޓަރ ޒިޖާރޓޯ ވިދާޅުވެއްޖެއެވެ.\nއެމަނިކުފާނު މިކަން ހާމަކުރެއްވީ ނިމިދިޔަ ހަފްތާގައި އިންޑީއާގެ ދިއްލީގައި އޮތް ރައިޒީނާ ޑައިލޮގްގެ ހަވާސާގައި ރާއްޖޭގެ ފޮރިން މިނިސްޓަރ އަބްދުﷲ ޝާހިދު އާއި ބައްދަލުކުރައްވާ ދެއްކެވި ވާހަކަފުޅުގައެވެ.\nޝޭންގެން ވިސާ އެޕްލިކެޝަން ސެންޓަރއެއް މިއަހަރުގެ މާރޗް މަހު މާލޭގައި ހުޅުވުމަށް ހަމަޖެހިފައިވާއިރު، ޔޫރަޕަށް ދިވެހިންނަށް ދަތުރުކުރުމަށް ހުރި ގޮންޖެހުންތައް ހައްލު ކުރެއްވުމަށް ފޮރިން މިނިސްޓަރ ޝާހިދު ގެންދަވަނީ ގިނަމަސައްކަތްތަކެއް ކުރައްވަމުންނެވެ.\nއެގޮތުން ޔޫރަޕްގެ ގައުމުތަކާއި އެކު ޝެންގެން ވިސާގެ މަޝްވަރާތައް ބާއްވަމުންދާއިރު، ވިސާ އާއި ނުލާ ދިވެހިންނަށް ޔޫރަޕަށް ދަތުރުކުރުމަށް ފުރުސަތު ހޯދުމަށް ކުރަމުންދާ މަސައްކަތަށް ޔޫރަޕްގެ ގައުމުތަކުން މިހާރު ވަނީ ތާއީދުކުރަން ފަށާފައެވެ.\nހަންގޭރީގެ ޚާރިޖީ ވަޒީރާއިއެކު ބޭއްވި މަޝްވަރާތަކުގައި ޔޫރަޕްގެ އިއްތިހާދުން ރާއްޖޭއާއި ދެކޮޅަށް ފިޔަވަޅު އެޅުމަށް ތައްޔަރު ކުރި ފްރޭމްވޯކްގެ މަސައްކަތް ހުއްޓާލުމާއި ގުޅިގެން އެކަމަށް މަރުހަބާ ވިދާޅުވިއެވެ.\nރާއްޖެ އާއި ދެކޮޅަށް ވިލާތުގެ އިއްތިހާދުން ފިޔަވަޅުއެޅުމަށް ނިންމީ 2018 ވަނަ އަހަރު ރާއްޖޭގެ ހާޅަތު ގޯސްވުމާއި ގުޅިގެންނެވެ. ދެވަޒީރުން ވަނީ މޫސުމީ ބަދަލުތަކާއިބެހޭގޮތުންވެސް މި ބައްދަލުވުމުގައި މަޝްވަރާކުރައްވާފައެވެ. ހަންގޭރީ އާއި ރާއްޖެ އާއި ދެމެދު ސިޔާސީ ގުޅުން ޤާއިމްކުރެވުނުތާ މިއަހަރަށް 45 އަހަރުވާނެ އެވެ.